Downloaded from YTS.MX
Official YIFY movies site: YTS.MX
‎(NETFLIX ขอเสนอ)
‎ไง แซลลี งานนี้ใช้เวลานานกว่าที่ฉันคิด
‎ช่วยจัดการตารางงานฉันให้อีกหน่อยได้ไหม
‎ฉันหาซื้อของขวัญคริสต์มาส ‎ตามโพยให้ท่าน ส.ส.อยู่
‎และตอนนี้ยังขาดเสื้อกันหนาวผ้าแคชเมียร์สองตัว
‎และสร้อยคอทิฟฟานีหนึ่งเส้นถึงจะครบ
‎รู้สึกไม่เหมือนเป็นผู้ช่วยฝ่ายกฎหมายอีกแล้ว
‎แต่เหมือนนักชอปส่วนตัวมากขึ้นเรื่อยๆ
‎เป็นการให้เกียรตินะ เอริกา
‎ท่าน ส.ส.จริงจังกับการซื้อของคริสต์มาสมาก
‎ท่านถึงไว้ใจเธอไง
‎คิดบวกดีจริงๆ
‎ฉันเจอบทความที่เธออยากได้แล้วนะ
‎ของขวัญจากฟ้าคืออะไร
‎เป็นภารกิจอะไรสักอย่าง ‎ของฐานทัพอากาศในแปซิฟิก
‎ที่ใช้ร่มชูชีพหย่อนของขวัญและของจำเป็น ‎ลงบนเกาะที่ห่างไกลในวันคริสต์มาสน่ะ
‎ฉันจะส่งรูปหน้าเพจพาดหัวไปให้เธอเดี๋ยวนี้แหละ
‎แล้วผู้พันสุดแซ่บที่ใส่หมวกซานต้าคนนี้คือใครเหรอ
‎ไม่รู้สิ
‎แต่ตั้งแต่ท่าน ส.ส.หญิงมาเป็นหัวหน้า
‎คณะกรรมาธิการการปรับเปลี่ยนและปิดฐานทัพ…
‎ฐานทัพนี้ก็โดนหมายหัวอันดับต้นๆ เลยละ
‎(กองทัพอากาศสหรัฐฯ) ‎(ฐานทัพอากาศแอนเดอร์เซน - กวม สหรัฐฯ)
‎อีกแล้วเหรอ
‎โทษที มันหลุดไป อินดีแอนา อยู่กันรึเปล่า
‎อยู่ เน็ตค้างอีกแล้วน่ะ
‎ฮาสเคล ฉันว่าเราตกลงกันแล้วนะ ‎ว่าจะเพิ่มความเร็วเน็ต
‎เพิ่มแล้วเนี่ย
‎แต่เพราะคุณให้ผมเอาเราเตอร์ไว้ในโรงนา ‎จะได้เฟซไทม์กับสัตวแพทย์ได้
‎สัญญาณก็เลยอ่อนน่ะสิ
‎เปิดปิดโมเด็มใหม่ดีกว่า
‎ไม่เอา แบบนั้นแอนดรูว์ก็หลุดไปสิ ‎ไม่เอา ฮาสเคล
‎แล้วความพยายามในการร้องเพลงคริสต์มาส ‎ผ่านเว็บของครอบครัวเราก็จบลง
‎ไม่เป็นไร พี่สาว
‎การดูพ่อกับแม่เถียงกันเรื่องเน็ต
‎ทำให้ฉันนึกถึงคริสต์มาสมากกว่าที่พี่รู้ซะอีก
‎คริสต์มาสที่นั่นเป็นยังไงบ้างคะ น้าแอนดรูว์
‎หลานได้ยินเสียงนกกระทาบนต้นแพร์ใช่ไหมล่ะ
‎ของน้าเป็นนกนางนวลกับต้นมะพร้าวจ้ะ
‎บางทีน้าอาจจะขอยืม ‎เครื่องบินของกองทัพบินกลับบ้านได้นะคะ
‎อีกแค่แปดวันก็คริสต์มาสแล้ว
‎น้าก็อยากไป ยัยหนู แต่ที่นี่ต้องการตัวน้า
‎เรามีงานใหญ่ต้องช่วยซานต้าน่ะ
‎หนูรู้ค่ะ แม่บอกหนูแล้ว
‎หนูแค่อยากให้น้าอยู่ที่นี่ในช่วงคริสต์มาส
‎น้าก็อยากเหมือนกัน เจ้าตัวเล็ก
‎น้าก็อยาก
‎ให้ตายสิ ช่วงนี้ของปี ฉันคิดถึงบ้านจริงๆ
‎จะบอกอะไรให้นะ ไม่มีอะไร ‎สู้คริสต์มาสที่วิสคอนซินได้อีกแล้ว
‎สเกตน้ำแข็ง ตกปลาบนน้ำแข็ง ‎สโนว์โมบิลผ่านต้นไม้
‎ฤดูหนาวที่นั่นคือฤดูที่ดีที่สุด
‎ใช่ วิสคอนซินมีทุกฤดูแหละ
‎มีทั้งฤดูหนาว ฤดูหนาวมาก ‎ฤดูหนาวกว่า โคลน จากนั้นก็ฤดูหนาวอีก
‎การปล่อยมุกเดิมซ้ำทุกวัน ‎ไม่ได้ทำให้มันฮาขึ้นนะ โจ๊กเกอร์
‎ผมแค่คิดว่าการเพิ่ม "ฤดูหนาว" เข้าไปอีก
‎จะทำให้มันมีชีวิตชีวาขึ้นน่ะ
‎เพราะมันมีชีวิตเหรอ
‎เรื่องตลกก็คือ ‎วิสคอนซินไม่มีอะไรสู้แอริโซนาได้เลย
‎และฉันคิดถึงพายฟักทองเอ้กน็อกของแม่ฉันจริงๆ
‎แล้วเธอล่ะ ซันไชน์ คิดถึงอะไรหรือใครไหม
‎ฉันคิดถึงแค็มมาก รถคามาโรปี 1967 ของฉันน่ะ
‎จอดอยู่ในโรงรถบ้านฉัน ให้ฝุ่นเกาะเล่นอยู่
‎พวกเราอยากกลับบ้าน ‎ในช่วงนี้ของปีกันทุกคน แต่…
‎เรามีสิ่งที่ดีไม่แพ้กันรออยู่
‎ช่วยเซ็นหน่อยค่ะ ผู้กอง
‎คริสต์มาสปีนี้คุณจะอยู่ที่ฐานทัพรึเปล่า นักบิน
‎คงต้องอยู่ค่ะ
‎เราใกล้จะหย่อนของกันแล้วนี่นะ
‎พายุไต้ฝุ่นเดือนที่แล้ว ‎พัดหลังคาโกดังของเราหลุดไป
‎เราใช้เงินบริจาคที่ได้มาเกือบหมด ‎ยังหามาเติมไม่ครบ
‎- อยากได้ความช่วยเหลือมากที่สุด ‎- ฉันลงชื่อแล้ว
‎ดีมาก
‎เสาร์อาทิตย์นี้จะมีงานระดมทุน
‎จะมีเพลงเพราะ คนมีจิตกุศล ‎อาหารเครื่องดื่มเพียบ
‎และเต้นรำด้วย เต้นกันให้เมื่อยเลย
‎ฉันเป็นขาแด๊นซ์ระดับโลก ซันไชน์
‎มันอาจจะมีพื้นที่มากพอ ‎ให้ฉันอวดทุกท่าให้เธอดูก็ได้
‎ไม่มีทาง
‎เราคงไม่อยากพลาด ‎การเต้นระดับโลกของโจ๊กเกอร์
‎และมันเป็นการกุศลด้วยนะ
‎ใช่ นั่นเป็นแค่ส่วนหนึ่ง ‎ของภารกิจส่วนตัวของผู้กอง
‎ที่จะทำให้ทุกคนในฐานทัพนี้ ‎ไม่พลาดเทศกาลวันหยุด
‎ถ้าเรากลับบ้านช่วงคริสต์มาสไม่ได้
‎เราจะเอาคริสต์มาสมาที่นี่
‎ไม่เอาน่า แซม ‎คณะกรรมการเลิกประชุมตั้งตีสามนะ
‎ท่าน ส.ส.เหนื่อยและพูดผิด
‎คุณเอาคำพูดคนอื่นไปลงในบทความคุณแทนดีไหม
‎และฉันอาจจะหาบัตรเชิญ ‎งานเลี้ยงปีใหม่ของสถานทูตฝรั่งเศสให้คุณได้
‎ได้ ไปกับอีกหนึ่งคน ขอบคุณ
‎เธอเลิศมาก
‎ฉันคิดว่างานผู้ช่วยฝ่ายนิติบัญญัตินี้
‎อาจทำให้เธอต้องพักอาชีพนักชอปส่วนตัวไปก่อน
‎และนั่นคือเหตุผลที่เธอเป็น ‎ตัวเต็งเลขาธิการคนต่อไป
‎ล่าสุดที่ฉันรู้ เรามีหัวหน้าแล้วนะ
‎อยู่อีกไม่นานหรอก ‎ได้ยินว่ากลุ่มล็อบบี้เพิ่งเพิ่มข้อเสนอให้ชีลา
‎จริงเหรอ
‎ไม่หรอก ยังมีคนอื่นๆ ‎ที่มาแรงกว่าฉันมาก อย่างแมตต์
‎ฉันจะไปสู้กับผู้ชาย
‎ที่ผูกเนคไทลายคริสต์มาส ‎และใช้ผ้าเช็ดหน้าลายเข้ากันยังไงไหว
‎- แบรดฟอร์ดส่งสัญลักษณ์แบทแมนมา ‎- อีโมจิล้วนๆ ท่านกำลังมีปัญหา
‎ฉันจัดการเอง
‎คือมัน… มันมีรายละเอียด ‎ที่ต้องทำความเข้าใจเยอะมาก
‎ขอโทษนะคะ ท่าน ส.ส.
‎มีเรื่องด่วน ต้องการตัวท่าน ‎ความมั่นคงแห่งชาติค่ะ
‎ขอตัวนะคะ
‎มาได้จังหวะเทพจริงๆ
‎ช่วยเตือนฉันด้วยว่าอย่าคุยกับ ‎พวกคลั่งรูปปั้นหิมะอีกเด็ดขาด
‎จะเพิ่มในรายการให้ค่ะ ท่าน
‎โอเค ท่านมีเวลา 40 นาที
‎ก่อนประชุมกับนายพลเมสัน ‎เรื่องแนวทางการปิดฐานทัพค่ะ
‎วันนี้เหรอ
‎แล้วคุณค้นคว้าเรื่องฐานทัพอากาศ ‎ในแปซิฟิกไปถึงไหนแล้ว
‎ฐานทัพนั้นคือแอนเดอร์เซน ‎ฉันกำลังรวบรวมข้อมูลอยู่ค่ะ
‎"ภารกิจของขวัญจากฟ้า"
‎พวกเขาใช้เครื่องบินขนส่งของกองทัพ
‎เพื่อหย่อนของขวัญและของใช้จำเป็น ‎ลงบนเกาะที่ห่างไกลในวันคริสต์มาสค่ะ
‎ถ้าเราคิดจะปิดฐานทัพ ฐานทัพนี้ก็เข้าตาทีเดียว
‎พวกเขาเรียกภารกิจนี้ว่าการฝึกบินระดับต่ำ
‎ที่บังเอิญเป็นการหย่อนของขวัญคริสต์มาสสินะ
‎ใช่ค่ะ แต่ฉันเชื่อว่ามันมีอะไรมากกว่านั้น
‎งั้นก็สืบมา ฉันจะส่งคุณไปที่นั่น
‎คุณสามารถประเมิน ‎ปฏิบัติการของพวกเขา เสนอการตัดงบ
‎หรือดีกว่านั้น ให้เหตุผลเพื่อขอปิดฐานทัพไปเลย
‎- ส่งฉันไปเหรอคะ ‎- ฉันต้องใช้ฝีมือการสืบสวนของคุณ
‎ในการขุดคุ้ยความลับทุกอย่างบนเกาะนั้น
‎จะว่าไป อยู่เขตร้อนเดือนมกราคม ‎ก็ฟังดูไม่แย่เท่าไหร่ค่ะ
‎ในนี้บอกว่าอีกหนึ่งสัปดาห์จะมีการหย่อนของ
‎คุณต้องไปที่นั่นก่อนพวกเขาจะลงมือ
‎ปฏิบัติ มิลเลอร์
‎แอบมีแผนวันคริสต์มาสแล้วนี่นา
‎ไงคะ พ่อ
‎ดูจากสีหน้าพ่อ คงได้รับข้อความของหนูแล้ว
‎ลูกรัก งานอะไรสำคัญนักหนา
‎ลูกถึงต้องยกเลิกคริสต์มาสกับครอบครัวครั้งนี้
‎หนูรู้ค่ะว่าพ่อผิดหวัง แต่หนูชิ่งไม่ได้จริงๆ
‎ปีนี้แครอลกับพ่ออยากเจอลูกมากจริงๆ นะ
‎หนูรู้ค่ะ พ่อ
‎แต่ตำแหน่งเลขาธิการว่างอยู่
‎และงานนี้อาจเป็นตัวเปลี่ยนชีวิตหนูเลย
‎แน่ใจนะว่านั่นคือเหตุผลที่แท้จริง ลูกรัก
‎จะมีเหตุผลอะไรอีกล่ะคะ
‎ลูกไม่กลับบ้านช่วงคริสต์มาสเลย ‎ตั้งแต่แม่ของลูกตาย เอริ
‎ให้โอกาสแครอลหน่อยสิ ‎พ่อว่าลูกกับเธอเป็นเพื่อนกันได้นะ
‎ไม่เกี่ยวกับแครอลค่ะ พ่อ
‎พ่อคะ บางทีหนูอาจจะ…
‎ไปหาพ่อตอนวันเกิดพ่อได้ ไม่แน่นะคะ
‎"ไม่แน่" อีกแล้ว
‎หนูทำได้ดีที่สุดเท่านี้ค่ะ พ่อ
‎ขอให้ปลอดภัยนะ พ่อรักลูก
‎โอเคค่ะ หนูรักพ่อนะ
‎หนูรู้ค่ะ แม่
‎หนูพยายามอยู่
‎- เข้าไปได้ไหมครับท่าน ‎- เข้ามา
‎ตามระเบียบพัก แอนดรูว์
‎- อยากพบผมเหรอครับท่าน ‎- ใช่
‎ฉันเพิ่งโทรคุยกับหัวหน้า ‎คณะกรรมาธิการกองทัพเมื่อเช้านี้
‎เขาบอกว่าเราติดโผ ‎โดนปรับเปลี่ยนหรือปิดฐานทัพ
‎จริงเหรอครับท่าน
‎พวกเขาจะตัดสินใจในอีกไม่กี่สัปดาห์
‎แต่เพื่อนคนหนึ่งที่รัฐสภาบอกฉันว่า
‎เราโดนหมายหัวอยู่
‎แต่เราเป็นจุดยุทธศาสตร์สำคัญที่สุด ‎ในแปซิฟิกใต้นะครับ
‎อาจใช่ แต่สิ่งนี้ไม่ช่วยเลย
‎ไม่รู้อะไรทำให้วอชิงตันสนใจเรื่องนี้
‎ตอนนี้พวกเขาเลยเพ่งเล็งเรา
‎- และฉันอยากให้นายช่วยให้เรารอดพ้น ‎- ผมเหรอครับ
‎ผู้ช่วย ส.ส.จะบินมาจากดีซี ‎เพื่อประเมินการปฏิบัติงานของฐานทัพ
‎ฉันต้องการคนพาพวกเขาเที่ยวชมรอบๆ ‎ทำตัวดีๆ กับเขา
‎แต่ผมเป็นนักบินขนส่งสินค้านะครับ
‎นายยังมีทักษะด้านมนุษยสัมพันธ์ขั้นเทพด้วย ผู้กอง
‎และไม่มีใครในฐานทัพนี้ ‎ที่ฉันไว้ใจให้ทำงานนี้มากกว่านายแล้ว
‎ท่านครับ ผมว่าใช้เจ้าหน้าที่ ‎ประชาสัมพันธ์น่าจะดีกว่านะครับ คือว่า...
‎ถ้าฉันเอาเจ้าหน้าที่ประชาสัมพันธ์มาทำงานนี้ ‎จะทำให้เรื่องนี้เป็นทางการ แอนดรูว์
‎และเรายังไม่น่าจะรู้เรื่องนี้กัน
‎ท่านไม่มีอะไรต้องปิดบัง
‎ใช่ ฉันถึงอยากให้นายทำให้นักบัญชีคนนี้เห็นว่า
‎เราให้ความสำคัญ ‎กับภารกิจที่ฐานทัพนี้ 100 เปอร์เซ็นต์
‎เที่ยวบินจากดีซีจะมาถึงพรุ่งนี้เก้าโมงตรง
‎เท่านี้แหละ
‎รับทราบครับ
‎(อันตราย - เขตทำลายวัตถุระเบิด ห้ามเข้า)
‎หวัดดีครับ
‎ระเบิดพวกนั้นดูอันตรายจัง
‎ระเบิดที่ยังไม่ระเบิดเหรอ
‎เคยใช่ครับ
‎ตอนนี้เราแค่ใช้มันกันนักท่องเที่ยวออกไป
‎แต่งตัวเยอะไปสำหรับชายหาดรึเปล่าเนี่ย
‎แต่งตัวน้อยไปสำหรับนายทหารรึเปล่าเนี่ย
‎เลิกงานมา…
‎แปดนาทีแล้ว
‎ถ้าคุณหลงทาง รีสอร์ตกลับไปทางนั้นสองกิโล
‎ฉันไม่ได้หลงทาง
‎แค่อยากยืดแข้งยืดขา นั่งเครื่องบินมานานน่ะ
‎- บินนานเหรอ ‎- ใช่ 36 ชั่วโมงจากดีซี
‎วอชิงตันน่ะเหรอ
‎วอชิงตัน ดีซี
‎ผมว่าผมเป็นสารถีของคุณนะ
‎จริงๆ นะ นายพลแฮตเชอร์บอกว่า ‎เที่ยวบินของคุณมาถึงเก้าโมงเช้า
‎ฉันเปลี่ยนเครื่องที่เพิร์ล ‎และลดเวลาเดินทางไปสองชั่วโมง
‎ในสายงานของฉัน ‎ฉันต้องหาทางพัฒนาประสิทธิภาพน่ะ
‎แล้วคนฉลาดคนไหนพาคุณไปที่ชายหาดล่ะ
‎คนเดียวกับที่พยายามโทรหาคุณห้าครั้ง
‎ระหว่างที่คุณออกไปเล่นน้ำไง
‎(ไม่ได้รับห้าสาย)
‎งั้นก็เป็นคนที่ฉลาดเป็นกรดเลยละ
‎นี่ทรัพย์สินของกองทัพเหรอ
‎ไม่ใช่ครับ นี่รถผม ผมไม่เอารถ ‎ที่เป็นทรัพย์สินของกองทัพมาใช้ส่วนตัว
‎อ้อ ผมชื่อแอนดรูว์นะครับ
‎ฉันรู้ ฉันจำคุณได้
‎จากบทความในสตาร์แอนด์สไตรป์ส
‎เกี่ยวกับนักบินขนส่ง ‎ที่ส่งของไปช่วยรบทันเวลาน่ะเหรอ
‎ไม่ใช่ จากรูปซานต้าถืออูคูเลเล่ ‎ในหนังสือพิมพ์ต่างหาก
‎ไม่ได้ว่านะครับ แต่คุณไม่รู้อะไรเกี่ยวกับผมเลย
‎ผู้กองแอนดรูว์ แจนท์ซ
‎ผู้บัญชาการชั่วคราวของฝูงบิน ‎เคลื่อนที่ทางอากาศ 734 ตามคำสั่งจีซีรีส์
‎คุณเป็นนักบินขนส่งสินค้ามาเก้าปี
‎คุณจบเกียรตินิยม ‎หลักสูตรนายทหารกำลังสำรองจากยูซีแอลเอ
‎และโดนตำหนิที่เล่นพิเรนทร์ ‎กับรถของผู้พันและตัวพอสซัม
‎ผมก็อาจจะพอรู้เรื่องของคุณเหมือนกันนะ
‎จริงเหรอ
‎จริงสิ
‎ฟังจากสำเนียง ผมเดาว่าคุณมาจากฟิลาเดลเฟีย
‎พวงกุญแจที่ห้อยกระเป๋าคุณอยู่ ‎บอกว่าคุณจบจากจอร์จทาวน์
‎และดูจากการที่คุณชอบออกคำสั่ง ‎คุณเป็นหัวหน้าสโมสรหญิงที่มหาลัยแน่ๆ
‎ประทับใจค่ะ
‎ผิดรัวๆ เลย
‎สำเนียงนี้มาจากบอสตัน แต่ฉันเรียนที่ยูเพนน์
‎และติดสำเนียงส่วนใหญ่มาจากหุบเขาเดลาแวร์
‎และพวงกุญแจที่กระเป๋าฉัน ‎มาจากจอร์จทาวน์จริง แต่มันเป็นของที่ระลึก
‎จากการประชุมภาควิชาความสัมพันธ์ ‎ระหว่างประเทศของจอร์จทาวน์ในกาตาร์
‎ไง คลอว์ส เจอนักบัญชีคนนั้นรึยัง
‎"คลอส" เหรอ
‎อยู่ที่นี่ผมไม่ใช่แอนดรูว์ ผมคือคลอว์ส ‎ค-ล-อ-ว์-ส
‎เป็นธรรมเนียมของลูกเรือที่เรียกชื่อรหัสกัน
‎ฉันคิดว่า "คลอส" ‎แบบซานตาคลอสเข้าท่ากว่านะ
‎มีรูปใส่หมวกซานต้ารูปเดียว ‎ยังเรียกแบบนั้นไม่ได้หรอก
‎โอเค คลอว์ส ทำไมนายพลของคุณถึงเลือกคุณ ‎มาขับรถให้ฉันในสัปดาห์นี้
‎คงเป็นอารมณ์ขันของเขามั้ง
‎แล้วคุณโดนส่งมาที่นี่ ‎ก่อนคริสต์มาสหนึ่งสัปดาห์เนี่ยนะ
‎หน้าที่เรียกหาน่ะ
‎คุณจะไม่พบอะไรที่ไร้ประสิทธิภาพที่นี่หรอก
‎แต่ฉันก็ยังอยากเห็นอะไรๆ ด้วยตาตัวเองอยู่ดี
‎ผมเข้าใจแล้วละ
‎เข้าใจอะไร
‎ว่าทำไมเจ้านายส่งคุณมา
‎คุณจะได้ไม่พังงานเลี้ยงคริสต์มาสที่สำนักงานไง
‎ขับรถไปเถอะย่ะ
‎คุณจะพักที่นี่ บ้านพักรับรองแขกของฐานทัพ
‎คุณอดนอนมาทั้งคืน งีบสักหน่อยไหม
‎- เดี๋ยวผมมารับตอนบ่าย ‎- ไม่ค่ะ อีกครึ่งชั่วโมงเราจะเริ่มงานกัน
‎ฟังดูไม่เหมือนคำถามนะ
‎ใช่ ฉันต้องเปลี่ยนรองเท้า ตอบอีเมล
‎จากนั้นก็อยากเที่ยวชมฐานทัพ
‎อยากสัมภาษณ์เจ้าหน้าที่ ตรวจสอบใบสั่งซื้อ
‎ภารกิจค้นหาความจริงทั่วไปน่ะ
‎ความจริงอะไรล่ะที่คุณอยากค้นหา
‎ฉันว่าคุณคงไม่ค่อยสบายใจที่จะเล่าหรอก
‎ขอโทษที่ไม่ไฮโซเหมือนริตซ์นะ
‎แต่ถ้าคุณเจอตุ๊กแก จำไว้ว่ามันคือตัวนำโชค
‎ไม่ต้องห่วง ถ้าคุณทำงานที่แคปิตอล ฮิลล์ ‎คุณจะคุ้นเคยกับสัตว์ประหลาดทุกชนิด
‎รับทราบ อีกครึ่งชั่วโมงเจอกัน
‎อ้อ และผู้กองคะ ฉันขอแผนที่เกาะนี้
‎แผนผังบัญชาการหน่วย และการคาดการณ์ ‎การจัดซื้อของฐานทัพได้ไหมคะ
‎อยากได้คนจัดเตียง ‎และลูกอมรสมินต์บนหมอนคุณด้วยไหมขอรับ
‎ท่านนายพลบอกฉันว่าคุณมาที่นี่ ‎เพื่อช่วยฉันทุกอย่างที่ฉันต้องการ
‎แผนที่ แผนผังหน่วยงาน ‎และการคาดการณ์การจัดซื้อ รับทราบครับ
‎เยี่ยม
‎คุณจะเข้ากับที่นี่ได้ดีแน่ คุณชอบออกคำสั่งจริงๆ
‎อีกครึ่งชั่วโมงเจอกัน
‎นักบัญชีมาถึงแล้ว
‎และเธอเป็นข้าราชการที่จองหอง ‎เรื่องมากที่สุดเท่าที่ฉันเคยเจอเลย
‎- เธอเหรอคะ ‎- มีแฟนรึยัง
‎- เธอจะสร้างปัญหาไหมเนี่ย ‎- ไม่ ถ้าฉันช่วยได้
‎ฉันจะพาเธอเที่ยวชมสถานที่
‎ให้เกาะนี้ร่ายมนตร์มัดใจ ‎แล้วเธอจะเลิกกวนใจเราในพริบตา
‎ตัวนำโชคเหรอ ‎ทำไมแกไม่ออกไปแจกโชคข้างนอกซะล่ะ
‎มานี่
‎ชิ่วๆ มานี่
‎ไม่เหรอ ก็ได้ ขนลุกนะเนี่ย
‎โอเค
‎ไง
‎อะโลฮา แดนสวรรค์เป็นยังไงบ้าง
‎ที่นี่ไม่พูดอะโลฮาจ้ะ แซล
‎นั่นมันฮาวาย ที่นี่พูดว่าฮาฟา อะเด
‎และในส่วนของแดนสวรรค์นั้น
‎มีตุ๊กแกหนึ่งตัวจ้องฉันตาเขม็ง ‎ระหว่างที่เราคุยกันเนี่ย
‎เป็นไงบ้าง
‎เจ้านายอยากให้ฉันเช็กดูว่าเธอไปถึงครบ 32 ดี
‎ร้อนไหม ดูเหมือนร้อนนะ
‎ร้อนสุดๆ เลย
‎แต่ฉันเริ่มชอบแล้วละ ‎พวกเขาส่งผู้ดูแลมาให้ฉันคนหนึ่ง
‎อัตตาเยอะมาก แต่ไม่มีอะไรที่ฉันเอาไม่อยู่
‎เขาเป็นนักบินรึเปล่า
‎ทำไม นักบินอัตตาเยอะเหรอ
‎แต่ไม่เป็นไรหรอก เพราะพวกเขาเป็นนักบิน
‎ดีนะที่ประตูเปิดอยู่ อัตตาที่เยอะแยะของผม ‎คงเข้าทางหน้าต่างไม่ได้
‎แค่นี้ก่อนนะ ฮาฟา อะเด
‎- คนแถวนี้ไม่เคาะประตูกันเหรอ ‎- ก็ประตูมันเปิดอยู่
‎ใช่ ฉันกำลังพยายามไล่ตุ๊กแกตัวนี้ออกไป
‎คุณไม่อยากทำแบบนั้นหรอก ‎บอกแล้วไงว่ามันคือตัวนำโชค
‎และเป็นตัวไล่แมลงที่ดีที่สุดเท่าที่คุณจะหาได้
‎เอาละ เริ่มกันเลยดีกว่า
‎แอร์ของคุณเสียนะ
‎ไปกันเถอะ
‎ฐานทัพนี้เป็นที่ตั้งของกองบินที่ 36 ‎ในฝูงบินเคลื่อนที่ทางอากาศที่ 734
‎เครื่องบินทิ้งระเบิดและเครื่องบินขนส่ง ‎รวมถึงเครื่องบินรบอย่างเอฟ 15 นี้
‎หมุนเวียนผลัดใช้งานเป็นประจำ ‎เรามีปฏิบัติการทั่วเกาะ
‎นี่ ไม่ว่าบทความนั้นจะทำให้รู้สึกยังไง
‎แต่ที่นี่ไม่มีการเอื่อยเฉื่อยเลย ‎ทุกคนง่วนกับการทำงานที่จริงจังมาก
‎นั่นของตกแต่งคริสต์มาสเหรอ
‎ของตกแต่งและของขวัญสำหรับนักเรียนท้องถิ่น
‎เป็นงานพัฒนาชุมชนส่วนหนึ่ง
‎เราจะไปฝ่ายจัดซื้อแล้วไปหอคอยกัน ไปกันเถอะ
‎โอเค ฉันจะดูอันนี้คร่าวๆ
‎อันนี้ ไหนดูซิ
‎รู้ไหม ผมมีข้อมูลทั้งหมดในฮาร์ดไดรฟ์พกพานะ
‎อันนี้
‎แฟ้มเอกสารก็พอแล้วละ
‎ใช่ อันนี้
‎(พร้อมคว้าชัย ทีมแอนเดอร์เซน)
‎ตอนนี้มีการซ่อมลิฟต์อยู่
‎คุณจะทิ้งของไว้ที่หัวบันไดก็ได้
‎หรือจะให้ผมถือขึ้นไปให้คุณก็ได้
‎ฉันถือเองได้ ขอบคุณ
‎นี่คือหอคอยที่สูงที่สุด ‎ในกองทัพอากาศเขตแปซิฟิกทั้งหมด
‎สิบหกชั้น
‎สร้างครั้งแรกในยุค 60
‎ทุกคน เรามีแขก
‎จ่า รีบกินโดนัทให้หมดซะ
‎เห็นไหม ที่นี่ไม่มีอะไรสูญเปล่า
‎- วิวสวยจัง ‎- ใช่ครับ
‎ใช่ แต่ฉันอยากขึ้นมาดูตอนกลางคืนด้วย
‎ฉันเปิดดูใบสั่งซื้อของคุณแล้ว
‎และฉันสังเกตเห็นการสั่งซื้อไฟลงจอดสีเขียวแดง
‎ไฟมีประโยชน์ถ้าคุณอยาก ‎จอดเครื่องบินตอนกลางคืน
‎- มีคำตอบทุกคำถามเลยนะ ‎- เพราะผมมีประสิทธิภาพไง
‎ต่อไปเป็นกองบินสอง ‎ฝูงบินปฏิบัติการอวกาศที่ 21
‎ต้องเดินไปรึเปล่า
‎รู้ไหม เวลาแวะมาที่เกาะของเรา
‎จะถือว่าโชคไม่ดี ‎ถ้าไม่แวะไปให้ครบทั้งห้าชายหาดของเรา
‎สาวๆ หลงเชื่อมุกนี้ทุกคนรึเปล่าเนี่ย
‎ฟังนะ ผู้กอง ฉันซาบซึ้งใจที่พาชมสถานที่นะ
‎แต่ฉันสนเฉพาะเรื่องทรัพยากรของฐานทัพ
‎อย่างที่บอก เรามีปฏิบัติการทั่วทั้งเกาะ
‎(หาดทารากิว)
‎ที่หาดทารากิวมีอะไรเหรอ
‎ก็แค่บึงขนาดใหญ่
‎บุคลากรของกองทัพจำนวนมาก ‎มุ่งหน้าไปที่บึงขนาดใหญ่เนี่ยนะ
‎ใช่ พวกเขาคงไปฝึกการเอาตัวรอดกันน่ะ
‎ต่อไป ตลาดกลางแจ้งที่ใหญ่ที่สุดบนเกาะ
‎นี่เท่าไหร่คะ
‎ไม่ชอบชิ้นนี้เหรอครับ โอเค
‎ขอบคุณค่ะ สวัสดีค่ะ สบายดีไหม
‎- ไง แอนดรูว์ ‎- ไง โนเอเลีย ไง ทุกคน
‎ทั้งหมดนี้ดีมากเลย ‎แต่ฉันมาที่นี่เพื่อสังเกตการณ์และรายงาน
‎ไม่ได้มาทำผิวแทน และเที่ยวงานท้องถิ่นนะ
‎- ฮาฟา อะเด ซู ‎- ไง แอนดรูว์
‎- สบายดีไหม ‎- ดีค่ะ คุณล่ะ
‎- ดีครับ ขอสองแก้วได้ไหม ‎- ได้สิ
‎เออนี่ มีคนบริจาค ‎อาหารกระป๋องที่โบสถ์ของเราเยอะมาก
‎เรามีอาหารสำหรับหย่อนของตั้งห้าลังแน่ะ
‎- เจ๋งไปเลย ‎- ใช่
‎- เจอกันวันบรรจุของนะ ‎- ค่ะ
‎คริสต์มาสมะพร้าว เสาร์นี้ มันคืออะไรเหรอ
‎คงเป็นแค่งานท้องถิ่นมั้ง
‎- หลอด ‎- เจอกันวันเสาร์นะ แอนดรูว์
‎ใช่แล้ว ชอบไหม สีคริสต์มาส
‎ร้อนจนแทบจำไม่ได้แล้วว่านี่คือคริสต์มาส
‎ขอตัวสักครู่ได้ไหม เดี๋ยวผมมา
‎ท่านผู้ว่าครับ ขอโทษที่ขัดจังหวะนะครับ
‎สบายดีไหมครับท่าน
‎ขอเดานะ ผู้กอง อยากให้ผม ‎บริจาคเครื่องปั่นไฟอีกเครื่องใช่ไหม
‎พายุไต้ฝุ่นทำลายเกาะปะการังไปหมดเลย
‎เครื่องปั่นไฟเป็นแหล่งพลังงานเดียวของเขา
‎เราจะสื่อสารกับพวกเขาไม่ได้เลย ‎ถ้าพวกเขาใช้วิทยุสมัครเล่นไม่ได้
‎ผมเข้าใจ ผมเห็นใจพวกเขานะ
‎แต่ผมไม่ได้มีหน้าที่แจกเครื่องปั่นไฟฟรีๆ
‎มันแพงเกินไป
‎ถ้าไม่ว่าอะไร ผมติดธุระอยู่
‎นั่นใครเหรอ
‎ผู้ว่าแซมป์สันน่ะ
‎น่าจะเป็นคนหนึ่งที่รวยที่สุดบนเกาะนี้
‎และเป็นคนที่รู้สึกดีกับคริสต์มาสน้อยที่สุด
‎งั้นควรให้คนชวนเขา ‎ไปงานคริสต์มาสมะพร้าวเสาร์นี้
‎และเตือนความจำเขาหน่อย
‎เป็นความคิดที่ดีนะ
‎ผมจะไปคุยกับชาวบ้านที่จัดงานนี้ดู
‎ชักจะสายแล้วนะ นี่ถนนเหรอเนี่ย
‎ทางลัดเร่งด่วน…
‎สู่ชายหาดสีฟ้าอมเขียว ‎ที่น่าตื่นเต้นที่สุดเท่าที่คุณเคยเห็น
‎จะถ่วงเวลาจนฉันกลับบ้านเลยหรือไง
‎ผมโกรธนะที่คุณถึงขั้นคิดว่าผมใช้เล่ห์กล
‎รู้อะไรไหม ผู้กอง คุณอาจพูดถูก
‎เหรอครับ
‎เอาชนะไม่ได้ก็ร่วมวงซะเลย
‎เยี่ยม! ไปชายหาดกัน!
‎ไปชายหาดกัน
‎สวยใช่ไหมล่ะ บอกแล้วว่าสวย
‎สวยเหรอ วิเศษต่างหาก
‎ไม่มีอะไรสู้วิวนี้ได้แล้ว
‎ให้ตายสิ ฉันต้องเซลฟีส่งไปให้พ่อดูหน่อยแล้ว
‎- ลืมมือถือไว้บนรถเหรอ ‎- ใช่
‎- ผมไปหยิบให้ ‎- ฉันไปเองได้
‎ฉันไปเองได้
‎ชมวิวให้สนุกนะ
‎โอเค
‎เงียบไปเลย
‎นึกแล้วว่าคุณต้องกลับมาทางป่า ‎เธอทิ้งรถไว้ให้คุณ
‎เธออยู่ไหน
‎เธอไม่อยู่ที่ไหนดีกว่า
‎ปฏิบัติการทางอากาศ ฝ่ายเสบียง ‎สำนักงานใหญ่กองบิน ฝูงบินสื่อสาร
‎ให้ตายสิ งานนี้ยากกว่าที่ฉันคิดไว้แน่ๆ
‎- ผู้กอง ‎- เงาตามตัวไปไหนล่ะคะ ผู้กอง
‎เธอแหกคอก แต่ควบคุมทุกอย่างได้แล้ว
‎คลอว์สเรียกหอแอนเดอร์เซน ‎พวกนายเห็นบลิตเซนไหม
‎คลอวส์ นี่หอแอนเดอร์เซน
‎เห็นเธอครั้งสุดท้ายหน้าหน่วย ‎เคลื่อนที่ทางอากาศ โรงเก็บเครื่องบินสาม
‎เวรแล้วสิ
‎บลิตเซนเหรอ เอาจริงดิผู้กอง
‎ผมเสนอ "กรินช์" แล้ว แต่ไม่มีใครเลือก
‎ไง เรากำลังพูดถึงคุณพอดีเลย ‎หาผมเจอได้ไงเนี่ย
‎ทิ้งมือถือฉันไว้ในรถคุณและตามรอยคุณมาที่นี่
‎คิดว่าที่แรกที่คุณจะไป ‎คือที่สุดท้ายที่คุณอยากให้ฉันเจอ
‎แม่เจ้า เธอเก่งแฮะ
‎ตกลงนี่คือฐานทัพอากาศ ‎หรือหมู่บ้านน้อยของซานต้ากันแน่
‎- ผมอธิบายได้ ‎- ดี
‎เริ่มจากอธิบายว่าเกิดอะไรขึ้น ‎ที่หาดทารากิวก็ได้นะ
‎ฉันขับรถผ่านที่นั่น ‎และแทนที่จะเจอการฝึกการเอาตัวรอด
‎ฉันกลับเจอการตกแต่งฉลองคริสต์มาส ‎และอาหารสำหรับงานเลี้ยง
‎ได้เวลาเปิดเผยความจริงแล้วละ ผู้กอง
‎โอเค สิ่งที่คุณเห็นที่ชายหาด ‎เตรียมไว้สำหรับคืนวันเสาร์นี้
‎และทั้งหมดนี้ก็เพื่อภารกิจของขวัญจากฟ้า
‎ใช่ ฉันรู้ มันคือหนึ่งในเหตุผลที่ฉันมาที่นี่
‎คุณอาจจะรู้ว่ามันเป็นธรรมเนียม ‎ทำมานานเกือบ 70 ปีที่แล้ว
‎ปีที่แล้วเราส่งยา อาหาร ของเล่น และของขวัญ
‎ให้คนเกือบ 30,000 คน บน 56 เกาะ
‎และวางแผนว่าปีนี้จะส่งให้มากขึ้น
‎ฉันเชื่อว่าเป็นสิ่งที่ดี ‎แต่ต้องไม่ใช้เงินของผู้เสียภาษีสิ
‎นั่นแหละประเด็น ผู้เสียภาษีไม่ได้เสียสักบาท
‎- ฉันว่าเชื่อได้ยากนะ ‎- เงินทั้งหมดมาจากการบริจาค
‎ของเกือบทั้งหมดมาจากคนบนเกาะนี้
‎ภาคบุคคล ภาคธุรกิจ กลุ่มโบสถ์ต่างๆ ‎ตลอดทั้งปีคือการบริจาค
‎เสื้อผ้า อาหาร ยา ของจำเป็นต่างๆ
‎แหจับปลา ทุกอย่างที่คุณเห็นที่นี่
‎แล้วที่ต้องใช้บุคลากรทางทหารล่ะ
‎ทุกคนที่นี่ทำงานนอกเวลางาน ‎มันสำคัญกับพวกเขาขนาดนั้นเลย
‎โอเค แล้วเชื้อเพลิงล่ะ ‎การสึกหรอของเครื่องบินล่ะ
‎การหย่อนของน่าจะเป็นการฝึกบินระดับต่ำ ‎ที่ดีที่สุดที่ลูกเรือพวกนี้ฝึกได้
‎ยังไงก็ต้องขับเครื่องบินพวกนี้ไปฝึกอยู่แล้ว
‎อย่างน้อยถ้าหย่อนของด้วย ‎เราก็ได้ทำความดีระหว่างบินด้วย
‎แถมยังได้ร่วมมือกับพันธมิตร ญี่ปุ่น ออสเตรเลีย
‎ที่สำคัญที่สุดคือ…
‎มันคือคริสต์มาส
‎หลายๆ คนที่เราช่วยเหลือ ‎อาศัยอยู่บนเกาะที่ห่างไกลสุดๆ
‎ถ้าไม่ใช่เพราะเราทำงานนี้ ‎พวกเขาก็ต้องพึ่งตัวเอง
‎ฉันไม่ใช่กรินช์นะ ฉันเข้าใจ
‎มันเป็นการทำดี เป็นการฝึกที่ดี ‎ฉันมองเห็นประโยชน์
‎แต่ฉันได้รับมอบหมายมา
‎ถึงตัดเรื่องต้นทุนไป ฉันก็ไม่เห็นว่า ‎มันช่วยการทำงานของฐานทัพยังไง
‎นี่คือคริสต์มาสแรกของทหาร ‎ประจำการหลายคนที่นี่ที่ต้องอยู่ไกลบ้าน
‎การหย่อนของช่วยให้พวกเขา ‎รู้สึกว่าได้ทำเรื่องสำคัญ ได้ช่วยคน
‎ฉันจะพูดถึงเรื่องนี้ในรายงานแน่นอน
‎ขอให้จริงเถอะ
‎หมายความว่าไงเนี่ย
‎ผมว่าคุณฟันธงตั้งแต่ ‎ยังไม่ลงมาจากเครื่องบินแล้วละ
‎ฟังนะผู้กอง ฉันจะไม่บอกให้ท่าน ส.ส.เมตตา
‎เพราะคุณใจกว้างและยิ้มสวยหรอกนะ
‎คุณยอมรับใช่ไหมว่าผมยิ้มสวย
‎ฟังนะ ที่นี่เราเป็นครอบครัวเดียวกัน
‎และสิ่งที่คุณพูดถึงเราอาจทำให้ฐานทัพถูกปิด
‎- เราได้ยินข่าวลือแล้ว ‎- ฉันไม่ใช่คนตัดสินใจ
‎ฉันแค่เขียนรายงาน
‎รายงานที่คุณถูกสั่งมาให้เขียนแย่ๆ
‎เพื่อให้ได้ผลตามที่ท่าน ส.ส.ต้องการ
‎- เพื่อทำยอดตามกำหนด ‎- ไม่จริง
‎ผมขอ 24 ชม.ให้คุณเห็นว่าเราทำอะไร
‎เริ่มจากการหย่อนของ จากนั้น ‎เชิญเขียนอะไรก็ได้ที่คุณอยากรายงาน
‎ผู้กอง นี่ไม่ใช่การต่อรองนะ
‎ทุกเรื่องคือการต่อรองทั้งนั้นแหละ เอริกา
‎ผมอยากให้คุณเห็นว่าเราทำอะไรกัน
‎อย่างน้อยคุณจะได้เขียนเรื่องจริง
‎(นายพลแฮตเชอร์)
‎- สวัสดีค่ะ ฉัน… ‎- เอริกา
‎- ใช่ค่ะ ‎- ค่ะ
‎- ฉันแซนดรา เชิญค่ะ ‎- ขอบคุณค่ะ
‎คุณมีน้ำใจมากที่เชิญฉันมา ซึ่งไม่จำเป็นเลยจริงๆ
‎คุณอยู่ห่างบ้านในช่วงคริสต์มาส
‎สิ่งเล็กน้อยที่เราพอทำได้คือทำอาหารให้คุณกิน
‎ขอบคุณค่ะ ฉันชอบบ้านของคุณ
‎ขอบคุณค่ะ ตอนที่เราเพิ่งย้ายมา ‎มันเป็นบ้านอิฐบล็อกหลังเล็กๆ
‎สร้างขึ้นเพื่อต้านทานพายุไต้ฝุ่นและรสนิยมที่ดี
‎แต่ฉันค่อยๆ ปรับมันไปในทิศทางที่ดี
‎คุณเป็นมัณฑนากร
‎ไม่ใช่ค่ะ ฉันเป็น ผบ. หน่วยบริการยุทธศาสตร์
‎งั้นคุณก็คือ…
‎นาวาอากาศโทเบลน ‎นัดกับคุณพรุ่งนี้บ่ายสาม ใช่ค่ะ
‎ฉันไม่รู้จริงๆ ว่าคุณกับท่านนายพลแต่งงานกัน
‎อาหารค่ำพร้อมแล้ว
‎คืนนี้เขาไม่ใช่นายพลนะคะ เขาเป็นพ่อครัว
‎และเขาจะทนไม่ได้เลยถ้าเราต้องกิน ‎อาหารเย็นๆ เพราะฉะนั้นเชิญนั่งค่ะ
‎โอเคค่ะ
‎วิเศษเลยค่ะ
‎ใช่ค่ะ เขาไม่ได้เป็นแค่สุดยอดผู้บัญชาการกองบิน
‎แต่ถ้าเป็นเรื่องของอาหารวันหยุดแล้ว ‎เขายังเป็นนักกินตัวจริงด้วย
‎ผมอยากขอให้คุณแล่ไก่นะ คุณมิลเลอร์
‎แต่หวังว่าคุณจะไม่ตัดส่วนที่ไม่จำเป็นออก
‎แฮตช์!
‎ไม่เป็นไรค่ะ ฉันแค่มาที่นี่ ‎เพื่อเขียนรายงานค่ะ ท่านนายพล
‎เจ้านายฉันเป็นคนตัดสินใจ
‎แล้วผู้กองแจนท์ซอำนวยความสะดวกให้คุณ ‎อย่างมีประสิทธิภาพรึเปล่า
‎ค่ะ ทำให้ฉันไปผิดทางได้มีประสิทธิภาพมาก
‎แต่นั่นจะช่วยให้ฉันพบทางที่ถูกค่ะ
‎ดื่มค่ะ
‎ดื่ม
‎ขอบคุณค่ะ แซนดราคะ มันเยี่ยมมาก
‎แน่ใจนะว่าไม่ให้ฉันไปส่ง
‎คืนนี้น่าเดินมากค่ะ
‎และยิ่งฉันกลับถึงห้องเร็วเท่าไหร่ ‎ฉันก็ต้องทำงานเร็วขึ้นเท่านั้น
‎- รายงานของคุณ ‎- รายงานของฉัน
‎ตอนนี้ชีวิตของคนมากมาย ‎อยู่ในกำมือคุณแล้ว เอริกา
‎ฉันรู้ดีค่ะ แต่อย่างที่บอก ฉันไม่ใช่คนตัดสินใจ
‎คุณนั่นแหละตัดสินใจ อย่าหลอกตัวเองเลย
‎ทุกอย่างที่คุณตัดสินใจเขียนลงไป ‎ในรายงานนั่นจะมีผลกระทบโดยตรง
‎กับชีวิตของทุกคนในฐานทัพนี้
‎ระหว่างที่คุณอยู่ที่นี่ คุณควรไปเจอคนพวกนั้นทุกคน
‎คุณควรเห็นงานที่ยิ่งใหญ่ที่พวกเขาทำกันอยู่
‎ผู้พันคะ คุณก็รู้เหมือนที่ฉันรู้
‎ว่าบางครั้งก็ต้อง ‎ตัดสินใจเรื่องยากๆ เพื่อสิ่งที่ดีกว่า
‎แม้อาจเจ็บปวดแค่ไหนก็ตาม ‎ฉันพยายามบอกแอนดรูว์ไปแล้ว
‎แค่อยากให้รู้ไว้นะคะ แอนดรูว์เป็นคนดื้อด้าน
‎แต่เขาเป็นคนน่านับถือที่สุดที่คุณจะเคยเจอ
‎- จริงเหรอคะ ‎- เขาเหมาะที่จะเป็นคนพาคุณไปดูรอบๆ
‎และฉันหวังจริงๆ ว่าคุณจะเห็นทุกอย่าง
‎ขอบคุณค่ะ ราตรีสวัสดิ์นะคะ
‎ราตรีสวัสดิ์ เอริกา
‎เห็นไหม วันนี้หิมะหนาสามนิ้ว
‎พวกเขาคาดว่า ‎จะเป็นคริสต์มาสที่ขาวที่สุดในรอบ 30 ปี
‎ทำให้รู้สึกคริสต์มาสสุดๆ ไปเลย
‎อยากอยู่ที่นั่นจัง
‎จะบ้าเหรอ เธออยู่บนสวรรค์นะยะ
‎เธอพูดจาเหมือนอีตานักบิน ‎ที่พวกเขาส่งมานำเที่ยวฉันเลย
‎เขาพยายามทำให้ฉันเห็นว่าเกาะนี้สวยแค่ไหน
‎แทนที่จะสนใจแค่ฐานทัพ
‎เอริกา สัญญานะว่าเธอจะพยายามสนุกบ้าง
‎เธออยู่บนเกาะเขตร้อนนะ
‎คืบหน้าไหม
‎ค่ะ จริงๆ แล้วฉัน…
‎กำลังตรวจสอบรายงานงบประมาณ ‎หลายพันหน้าอยู่ค่ะท่าน
‎ลืมเรื่องนั้นไปได้เลย
‎แมตต์กับทีมของเขากำลังทำ ‎รายการจำแนกข้อมูลของฐานทัพอยู่ทางนี้
‎ทั้งหมดอยู่ในเซิร์ฟเวอร์ของกระทรวงกลาโหม ‎ฉันแปลกใจนะที่คุณไม่รู้เรื่องนี้
‎พวกเขาให้มาแค่นี้เลยค่ะ
‎ฉันอยากให้คุณทำสุดความสามารถนะ เอริกา
‎ฉันกำลังถูกกดดัน
‎ให้หาเหตุผลรัดกุมในการปิดฐานทัพสามแห่ง
‎สองฐานทัพไม่ยาก
‎แต่อีกหนึ่งฐานทัพอยู่ในเขตของฉัน
‎ฉันต้องการฐานทัพที่คุณอยู่ตอนนี้มาแทน
‎ฐานทัพที่มีการโยนของขวัญคริสต์มาสทุกปี
‎จริงๆ แล้วพวกเขาไม่ได้หย่อนของขวัญกันค่ะ
‎มันคือภารกิจเพื่อมนุษยธรรมอันน่าทึ่ง
‎ที่ช่วยเหลือคนหลายหมื่นคน
‎ขอโทษที่ต้องพูดแรงนะ ‎แต่การใช้เครื่องมือของกองทัพ
‎เพื่อหย่อนของขวัญคริสต์มาส ‎ในที่ไกลปืนเที่ยงไม่มีทางเป็นเรื่องถูกต้องได้
‎นั่นแหละประเด็น นั่นไม่ใช่สิ่งที่เกิดขึ้นที่นี่ค่ะ
‎เท่าที่ฉันรู้ นั่นคือหัวเรื่องของรายงานของคุณนะ
‎อย่าหลงเชื่อสิ่งที่พวกเขาพูด เอริกา
‎เอาละ ฉันมาแล้ว
‎ตามสัญญา
‎เยี่ยม รอแป๊บ
‎ชอบการตกแต่งที่พักของคุณจัง
‎อย่าดูถูกเชียว
‎ลังกระดาษแข็งแรงอย่างไม่น่าเชื่อ ‎และเก๋ไก๋อย่างคาดไม่ถึง
‎ใช่ อย่างคาดไม่ถึงเลย
‎กล่องพวกนี้จะหายไปในอีกสองสามวัน
‎- คุณมาทำอะไรที่นี่เนี่ย ‎- อะไร
‎ฉันนึกไม่ออกเลยว่าผู้กองคนอื่นๆ จะอยู่แบบนี้
‎ผมชอบแบบนี้
‎พอว่างผมก็ได้จัดของ
‎ไม่ต้องการเฟอร์นิเจอร์มาก
‎ว่าแต่ คุณพร้อมเดินทางรึยัง
‎พร้อมสิ
‎คุณคิดจะทำอะไร
‎ไหนว่าเราจะไปทำธุระกันไง
‎ก็นี่แหละ
‎สาบานได้ว่าคุณไม่เคยพูด "เฮลิคอปเตอร์"
‎เพราะผมรู้ว่าคุณไม่ยอมมาแน่
‎ให้ตายสิ วันนี้เหมาะแก่การบินมาก
‎หรืออาจจะเหมาะแก่การพุ่งลงทะเล
‎เป็นผมจะไม่กังวลเรื่องนั้น
‎เราต้องขอบคุณกองทัพเรือที่ให้เราติด ฮ.มาด้วย
‎พวกเขามีอากาศยานปีกหมุนทุกแบบที่นี่
‎ดังนั้นเราต้องดีกับพวกเขาเป็นพิเศษ
‎กองทัพเรือสู้ๆ! โค่นกองทัพบกไปเลย!
‎บนนี้เจ๋งสุดๆ ไปเลย
‎บางครั้งผมมองลงไปและคิดว่า ‎ผมได้ทำงานที่เจ๋งที่สุดในโลก
‎รู้ไหม ไม่อยากเชื่อเลย ‎ว่าคนอย่างคุณจะเป็นนักบิน
‎เหรอ แล้ว "คนอย่างผม" ควรทำอาชีพอะไรล่ะ
‎ขายอะไรสักอย่างมั้ง
‎- เกิดอะไรขึ้น ‎- กำลังจะลงจอด
‎แค่แวะไปทักทายน่ะ
‎ทางนี้ครับ
‎เกาะเขตร้อนที่อยู่ไกลปืนเที่ยง
‎อยู่ที่นี่คงเหมือนขึ้นสวรรค์ ‎ไม่มีข้อความเสียง ไม่ต้องเจอรถติด
‎ไม่มีหมอ ไม่มีร้านค้า ไม่มีความช่วยเหลือ
‎ที่นี่ ถ้าคุณสร้างเองหรือปลูกเองไม่ได้ ‎คุณก็ต้องอยู่ให้ได้โดยไม่มีสิ่งนั้น
‎เฟลิซ นาวิดาด!
‎- เฟลิซ นาวิดาด ‎- เฟลิซ นาวิดาด
‎เฟลิซ นาวิดาด
‎- เฟลิซ นาวิดาด ‎- เฟลิซ นาวิดาด
‎และหวังจะพบสิ่งที่ดีที่สุด
‎ใช่ จริงค่ะ
‎เกาะนี้เป็นหนึ่งในเกาะที่โชคดี
‎บางเกาะเจอเรือเสบียงแค่ปีละครั้งเอง
‎แล้วคุณรู้จักคนที่นี่ได้ยังไงคะ
‎จอห์น-ไมเคิลเคยประจำการอยู่ที่ฐานทัพ
‎เป็น จนท.ขนถ่ายสินค้าที่เก่งที่สุดที่ผมเคยมี
‎เคยเหรอคะ
‎บูเอนัสและฮาฟา อะเด พวก
‎ฮาฟา อะเด เชลู
‎กลับมาช่วยครอบครัวน่ะ ‎พวกเขาต้องการคนช่วย ผมจอห์น-ไมเคิล
‎เอริกา มิลเลอร์ค่ะ ฉันไม่ได้ตั้งใจจะสอดนะคะ
‎ไม่หรอก ถ้าคุณไปไหนกับผู้ชายคนนี้ ‎ผมว่าก็ต้องหยวนๆ ให้คุณหน่อย
‎ปากดีนะเรา
‎ขอบคุณ ในที่สุดก็มีคนเข้าใจ
‎เอริกามาจากดีซี ฉันพาเธอเที่ยวชมเกาะอยู่
‎หวังว่าคุณจะชอบมะพร้าวนะ ‎เรามีมะพร้าวเพียบเลย
‎เร็วเข้า ไปกันเถอะ
‎หวัดดี เจ้าตัวเล็ก
‎หวัดดีค่ะ!
‎ดีใจที่เจอนะ
‎- เหมือนกัน ‎- ไง
‎ยินดีต้อนรับสู่หมู่บ้านของเราค่ะ
‎ขอบใจจ้ะ
‎สวยจัง ชอบมากจ้ะ
‎ขอบคุณค่ะ
‎นั่นอิลานา หลานสาวของผม เธอฉลาด ‎อ่านหนังสือเก่งสุดในชั้นเกรดสอง
‎ใช่แล้ว
‎- ที่นี่มี รร.ด้วยเหรอ ‎- รร.อินเทอร์เน็ตผ่านดาวเทียมน่ะ
‎แต่ตั้งแต่พายุไต้ฝุ่นเข้าก็ไม่มีไฟฟ้าใช้
‎ก็เรียนกันไม่ได้เลย
‎หวังว่าจะแค่ชั่วคราว ‎เราต้องหาเครื่องปั่นไฟอีกเครื่อง
‎แซมป์สันปฏิเสธอีกแล้วเหรอ
‎ใช่ หย่อนของคราวหน้า ‎ฉันจะจัดหนังสือเรียนกับมุ้งมาให้ได้
‎- ขอบใจ พวก ‎- คุณจัดหาหนังสือเรียนด้วยเหรอ
‎ใช่ หาทุกอย่างที่จำเป็น
‎ทุกอย่างใช้ได้หมด กล่อง สายรัดของ
‎แม้แต่ร่มชูชีพก็มีค่า ‎พวกเขาเอาไปทำใบเรือติดเรือแคนู
‎คุณต้องเห็นเด็กๆ เฮโลกัน ‎เวลาพวกเขาได้ยินเสียงเครื่องบิน
‎เหมือนซานตาคลอสมาหย่อนของขวัญเองเลย
‎นี่ อิลานา ฉันมีความคิดดีๆ ละ
‎เธอกับเพื่อนๆ ‎อยากได้ปากกาเมจิกไว้วาดรูปไหมจ๊ะ
‎- ขอดูหน่อยสิ ‎- ปากกาเมจิก
‎ใช่แล้ว แปรงหวีผม
‎ใช่แล้ว ฉันมีกระจกพกพาด้วยนะ
‎และนี่ก็ยางรัดผม
‎มีเสื้อกันหนาวหนึ่งตัว เผื่อว่าเธอหนาว
‎อันที่จริง เอากระเป๋าไปเลยสิ ‎เอาไว้ใส่เปลือกหอยได้นะ
‎- ขอบคุณค่ะ ‎- ยินดีจ้ะ
‎หนูให้คุณค่ะ สำหรับคริสต์มาส
‎สุดยอดเลยจ้ะ
‎ขอบใจจ้ะ
‎สุขสันต์วันคริสต์มาสค่ะ
‎รู้แล้วใช่ไหมว่าผมรู้สึกยังไงทุกครั้งที่มาที่นี่
‎ขาดแค่อย่างเดียวคือเพลงคริสต์มาส
‎อิลานา รู้จักใคร ‎ที่ร้องเพลงคริสต์มาสเป็นบ้างไหม
‎ไม่รู้ว่าตอนนี้เหมาะไหมน่ะสิ
‎เล่นเถอะค่ะ ลุง นะคะ!
‎ร้องเพลงคริสต์มาสกับอูคูเลเล่เหรอ น่าจะดีนะ
‎อยากขอเพลงไหม
‎เพลงอะไรก็ได้ที่จะทำให้ฉันลืม
‎ว่าอยู่ห่างจากบ้านครึ่งโลกในวันคริสต์มาส
‎คิดก่อนนะ
‎ตกแต่งขาฉันด้วยครีมกันแดดหนาเตอะ
‎นี่คือฤดูกาลแห่งการโต้คลื่น
‎เราสวมใส่ชุดว่ายน้ำแสนสดใส
‎ดีเลย
‎มองดูแสงแดดเจิดจ้าที่อยู่เหนือเรา
‎ตีกลองและร่วมร้องขับขาน
‎ดีมากเลยนะคะที่พวกคุณทุกคน ‎พยายามช่วยเหลือพวกเขา
‎เราแค่ทำให้ดีที่สุดเท่าที่ทำได้ด้วยสิ่งที่เรามีน่ะ
‎ไม่จริง ในเวลาไม่กี่นาที ‎คุณทำให้พวกเขามีความสุขได้มากกว่า
‎ที่ฉันทำทั้งปีที่อาคารรัฐสภา
‎และคุณทำได้ด้วยอูคูเลเล่ตัวเดียว
‎ไปกันเถอะ ได้เวลาพาคุณไปดูแล้ว ‎ว่าเราทำอะไรกันที่หาดทารากิว
‎ที่เราจะทำคือต่อเครื่องชาร์จไฟ 12 โวลต์ตรงนี้
‎และเธอต่อประจุบวกนะ ฉันจะต่อประจุลบเอง
‎ค่ะ
‎อย่าให้พันกันเชียวนะ
‎เอาละ หนุ่มๆ กระจายมันออกไปอีกหน่อย
‎ถูกใจมากๆ บ้าเอ๊ย
‎ใช่ นั่นแหละดี ยกอันนั้นขึ้นไป
‎นี่จ้ะ
‎- ฮาฟา อะเด ‎- ฮาฟา อะเดครับ
‎- แอนดรูว์ เอริกา ‎- ฮะฟา อะเด แซนดรา
‎ทุกๆ ปี เราจะจัดงานระดมทุน ‎คริสต์มาสมะพร้าวแบบนี้กัน
‎จะได้หาเงินไปหย่อนของได้
‎เราทุ่มสุดตัวแต่สุดท้ายแล้วมันคุ้มค่า
‎อย่าบอกนะว่าจัดงานนี้ไม่มีค่าใช้จ่ายอะไรเลย
‎ไม้ที่ใช้เป็นเศษไม้จากบริษัทก่อสร้างในท้องถิ่น
‎ทุกคนที่นี่เอาหลอดไฟเหลือใช้ทุกแบบมาให้
‎และกลุ่มโบสถ์ในท้องถิ่นเป็นคนจัดหาอาหาร
‎เฮียบรูซกับซันไชน์ที่อยู่ตรงนั้นจัดอุปกรณ์
‎เพื่อให้เราใช้พลังงานแสงอาทิตย์ 100%
‎เฮียบรูซเหรอ
‎บรูซ เบสต์ เขาคือตำนานของที่นี่
‎เขาเป็นคนประสานงาน ‎ทุกเกาะรวมเกาะปะการังด้วย
‎เขาหย่อนของมาตลอด 40 ปี
‎โอ้ แจ่ม
‎ไชโย! สุดยอดเลย
‎แล้วใครจ่ายเงินให้เขา
‎เขาบริจาคเวลาของเขา ทั้งหมดเลย
‎รู้ไหม คุณยอมให้โอกาสงานนี้แล้ว
‎นั่นแปลว่าต้องถอดปลั๊ก ‎เครื่องคิดเงินจิ๋วในหัวคุณออกด้วย
‎โทษที บางทีมันคิดไปเองโดยอัตโนมัติน่ะ
‎แต่ฉันยังไม่เข้าใจว่าทำทั้งหมดนี้ไปทำไม
‎เพื่อหาเงินซื้อของ ‎ที่หาคนบริจาคไม่ได้ เช่น เครื่องปั่นไฟ
‎เราต้องหาเงินเยอะเลยละ
‎ดูเหมือนจะมีเอล์ฟมาเพิ่มนะ
‎เราไปทำงานกันดีกว่า
‎"เรา" เหรอ
‎ก็เราตกลงว่าคุณจะพยายาม ‎เข้าใจสิ่งที่เราทำที่นี่
‎วิธีที่จะเข้าใจได้ดีที่สุดคือมีส่วนร่วม
‎ไม่เลวแฮะ เคยสานใบปาล์มมาก่อนเหรอ
‎งานสานครั้งสุดท้ายที่ทำคือถักสร้อยข้อมือให้เพื่อน
‎ค่ายทาบองกา ตอน 11 ขวบ
‎รู้ไหม ฉันมีส่วนร่วม ‎กับการหย่อนของตั้งแต่เด็กเลยละ
‎พ่อฉันมาจากเกาะหนึ่ง ‎ตอนนี้ลูกสาวฉันกับหลานชายฉันก็มาช่วยด้วย
‎สวัสดีค่ะ
‎- ไงคะ ‎- แอนดรูว์จับคุณมาทำงานซะแล้ว
‎ใช่ ดูเหมือนเขาจะเก่งเรื่องนี้นะคะ
‎คนเราจะไม่มีเวลาคิดถึงบ้าน ‎เวลาที่พวกเขามีอะไรให้ทำ ใช่ไหมล่ะ
‎นี่ บลิตเซน ช่วยทางนี้หน่อยสิ
‎เราสานพวงมาลัยใบปาล์มกันอยู่
‎พวกเราแก้ปัญหากันเก่ง
‎แทนที่จะใช้ต้นฮอลลีและต้นกาฝากมิสเซิลโท ‎เราใช้ดอกเพลิงภาณุแทน
‎ต้องปรับธรรมเนียมหน่อยตามที่มี
‎แล้วฟรุตเค้กทำจากมะละกอกับสับปะรดเหรอ
‎แทนที่จะใช้แฮมคริสต์มาสก็ใช้แฮมกระป๋องแทน
‎แทนที่จะเล่นเลื่อนหิมะในสนามหลังบ้านยายล่ะ
‎ดำน้ำตามแนวปะการังฉลองคริสต์มาส
‎น่าสนุกนะ
‎เดี่ยวนะ คุณไม่เคยดำน้ำฉลองคริสต์มาสเหรอ
‎ฉันไม่เคยดำน้ำฉลองคริสต์มาส ‎อีสเตอร์ หรือวาเลนไทน์เลย
‎- คุณไม่รู้หรอกว่าคุณพลาดอะไรไป ‎- ฉันไม่เคยใส่ท่อหายใจด้วยซ้ำ
‎ที่ใกล้เคียงที่สุดคือกลั้นหายใจ ‎ไม่สูดฝุ่นกลางกองรายงานงบประมาณท่วมหัว
‎เหนื่อยมาก
‎- แต่เป็นวันที่ดี ‎- อันนี้เห็นด้วย
‎ฉันมีคำถามค่ะ
‎คุณเป็นเจ้าหน้าที่ แล้ว…
‎ทำไมไม่กลับบ้านช่วงคริสต์มาสคะ
‎ตอนนี้ผมคุมหน่วยของผมอยู่ เลยต้องอยู่ที่นี่น่ะ
‎แต่คุณพูดถูก ผมจะใช้เส้นสายก็ได้
‎ผมยังเป็นคนเดียวที่นี่ที่วางแผน ‎การขนส่งทางอากาศและเป็นนักบิน
‎การหย่อนของวันคริสต์มาส ‎เลยต้องการคนแบบผมที่…
‎จะพูดยังไงดีล่ะ
‎มีฝีมือการใช้ลูกเล่นเยอะ
‎แล้วคุณมีข้ออ้างอะไร ‎คุณจะอยู่ที่ไหนก็ได้แต่ดันมาอยู่ที่นี่
‎ชีวิตฉันขึ้นอยู่กับงานนี้หลายอย่าง ‎การเลื่อนตำแหน่ง อาจเลื่อนครั้งใหญ่เลยและ…
‎เดี๋ยวนี้ฉันก็ชอบทำให้ตัวเอง ‎งานยุ่งช่วงคริสต์มาสด้วยแหละ
‎ด้วยการทำงานวันหยุดน่ะเหรอ ‎คุณไม่อยากอยู่บ้านเหรอ
‎แม่ฉันตายเมื่อสามปีก่อนน่ะ
‎เสียใจด้วยจริงๆ ครับ
‎เมื่อก่อนเราชอบร้องเพลงคริสต์มาส ‎ข้างกองไฟและ…
‎เสียงแม่ฉันดังกว่าใครเพื่อนเลย
‎มีมัลด์ไซเดอร์ และขนมปังขิง และ…
‎ตอนนี้มันไม่เหมือนเดิมแล้ว…
‎โดยเฉพาะตั้งแต่พ่อฉันแต่งงานใหม่เมื่อปีที่แล้ว
‎โอ้
‎จริงๆ แล้วเธอน่ารักค่ะ น่ารักจริงๆ
‎- เธอแค่… ‎- ไม่ใช่แม่คุณ
‎ไม่ใช่แม่ฉัน
‎ถ้าถามว่าผมเรียนรู้อะไรจากเกาะนี้
‎ผมเรียนรู้ว่า ‎แม้เราจะไม่อยากลืมธรรมเนียมของเรา
‎ก็มีพื้นที่ให้สร้างธรรมเนียมใหม่ได้เสมอ
‎ดังนั้นพรุ่งนี้ เราจะไปดำน้ำฉลองคริสต์มาสกัน
‎- ไม่ ‎- อะไรนะ
‎นี่ก็ 24 ชั่วโมงแล้ว พรุ่งนี้เราต้องลุยงานหนักกัน
‎เวลานอนไม่นับสิ คุณยังติดค้างอีก 12 ชั่วโมงนะ
‎ให้ตายสิ คุณมีแรงจูงใจแอบแฝง ‎ตลอดเลยใช่ไหมเนี่ย
‎ฉันว่าฉันไปดีกว่า ทำงานและ…
‎ใช่
‎- เจอกันตอนเช้ารึเปล่า ‎- ครับ
‎โอเค
‎ข่าวใหญ่คือ ชีลายื่นใบลาออกแล้ว
‎เอาจริงดิ
‎ส.ส.แบรดฟอร์ดต้องการเลขาธิการ ‎คนใหม่อย่างเป็นทางการแล้ว
‎และฉันอยู่ห่างตั้งหมื่นกว่ากิโล ‎ทำงานพายเรือในอ่างอยู่เนี่ย
‎ฉันมั่นใจมากว่าเธอยังเป็นที่หนึ่งในใจท่าน
‎ท่านถามฉันว่าเธอจะส่งรายงานมาเมื่อไหร่
‎และให้บอกเธอว่าตำแหน่งว่างอยู่
‎ฉันน่าจะส่งอะไรให้ท่านได้ในอีกสองสามวัน
‎อีกสองวันท่านจะบินไปหาครอบครัวท่าน
‎ที่สิงคโปร์ในช่วงวันหยุด
‎มั่นใจมากว่าท่านต้องขอรายงานก่อนไปแน่ๆ
‎จริง ฉันจะพยายามทำให้เสร็จแล้วกัน
‎นั่นดอกไม้เหรอที่ผมเธอน่ะ
‎อ๋อ ใช่ ฉันใช้ทางลัดผ่านพุ่มไม้น่ะ มัน…
‎คนอย่างเธอเนี่ยนะใช้ทางลัด เอร์
‎ท่าทางเกาะนั้นจะร่ายมนตร์ใส่เธอซะแล้วสิ
‎แค่นี้ก่อนนะ
‎ลูกน่าจะได้เห็นนักร้องเพลงคริสต์มาสคืนนี้
‎นักร้องสามวงพยายามจะร้องเพลงแข่งกัน
‎มันช่าง…
‎ผมคิดถึงการเดินหนาวเข้าเมืองกับทุกคนจัง
‎เราคงใช้เธอได้เวลาเรากลับมา
‎พ่อให้พวกเราตักหิมะออกจากทางไปโรงนา
‎ทั้งๆ ที่หิมะก็ตกอยู่ด้วยค่ะ
‎พ่ออยากดื่มฉลองให้เราที่อยู่ด้วยกัน
‎- ค่ะ ‎- ไม่มีอะไรดีไปกว่า
‎ครอบครัวพร้อมหน้าวันคริสต์มาสแล้ว
‎ทุกคน ค้างอีกแล้ว
‎(สัญญาณขาดหาย)
‎ทุกคน พ่อครับ
‎- ไปซะแล้ว ‎- ไง
‎ประตูไม่ได้ล็อกน่ะ
‎ใช่ ที่นี่… เราไม่ล็อกกันหรอก
‎ฉันมาขัดจังหวะรึเปล่า คุณกำลัง…
‎ไม่ๆ เรียบร้อยแล้วละ
‎ทุกอย่างโอเคไหม
‎โอเค ผมแค่พยายาม ‎จะเฟซไทม์กับครอบครัวผมน่ะ
‎เราว่าจะกินมื้อค่ำด้วยกัน
‎แต่อินเทอร์เน็ตทางโน้นไม่เป็นใจ
‎เสียใจด้วยนะคะ
‎แล้วนี่คุณพร้อมดำน้ำฉลองคริสต์มาสรึยัง
‎จริงๆ แล้วฉันแวะมาบอกว่าไปไม่ได้น่ะ
‎จริงเหรอ ทำไมล่ะ
‎ฉันโดนทางวอชิงตันกดดันมา ให้เร่งงาน
‎นั่นแหละเหตุผลที่คุณต้องไป
‎- ให้เร็วที่สุดด้วย ‎- ฉัน…
‎การลงน้ำเป็นวิธีคลายเครียดที่ดีที่สุด
‎ขึ้นจากน้ำแล้วคุณจะผ่อนคลายขึ้น
‎มีประสิทธิภาพมากขึ้น…
‎ถ้านั่นเป็นไปได้สำหรับคุณนะ
‎อยากทำงานให้ดีรึเปล่าล่ะ
‎ไปดำน้ำซะ
‎เอาละ น่าจะใช้ได้แล้ว
‎ขอบคุณค่ะ
‎พร้อมโดดน้ำรึยัง
‎พร้อมกว่านี้ไม่มีอีกแล้ว
‎- ดี ลุยกันเลย ‎- ตอนนี้เหรอ
‎- ใช่ ‎- โอเค
‎พระเจ้า!
‎เจ๋งสุดๆ เลย เจ๋งเป็นบ้าเลย
‎ปลานกแก้วนั่นอย่างกับรุ้งกินน้ำมีปีกแน่ะ
‎และเต่า ฉันพยายามว่ายกลับไปหามัน ‎แต่มันก็หนีไปเรื่อยๆ
‎แล้วธรรมเนียมคริสต์มาสใหม่ ‎ก็เกิดขึ้นมาเฉยๆ ซะงั้น
‎สำนักงานฝ่ายจัดซื้อเตรียมไดรฟ์ข้อมูลให้ฉันแล้ว
‎และฉันมีประชุมกับท่านนายพล ‎ที่สำนักงานใหญ่กองบินในอีกหนึ่งชั่วโมง
‎ตามสบายเลย ผมก็ต้องไปต่อรองผลประโยชน์
‎เพื่องานระดมทุนคืนนี้อยู่แล้ว
‎โอเค
‎ผู้กอง ของของคุณมาถึงแล้วค่ะ
‎เห็นแล้วละ
‎เดี๋ยวนะ สาม… คุณเอาดักลาสเฟอร์สิบต้น ‎มาจากอีกซีกโลกได้ไงเนี่ย
‎มันจะไม่อยู่ในรายงานใช่ไหม
‎รับรองได้ว่าไม่ได้ใช้เงินผู้เสียภาษีสักบาท
‎เชื่อได้ยากนะ
‎ผมรู้จักเจ้าของสวนป่าคนหนึ่งในออริกอน
‎เขาบริจาคต้นไม้สิบต้นและเอาไปส่งที่พอร์ตแลนด์ ‎ที่กองกำลังพิทักษ์ชาติทางอากาศ
‎พวกเขาเลยส่งมันไปที่ซานดิเอโก ‎เพราะว่าจะไปฝึกกันที่นั่นพอดี
‎และเพื่อนที่สถานีการบินนาวี ‎ว่าจะขับซี 40 พาทหารใหม่
‎ไปที่เพิร์ลฮาร์เบอร์พอดี
‎แต่นั่นมันแค่ครึ่งทางเองนะ
‎จากนั้น เที่ยวบินจากเพิร์ลไปไซแพน ‎ว่างครึ่งลำพอดี ก็เลยมีที่ว่าง
‎ซึ่งที่นั่น ซูเปอร์เฮอร์คิวลิส ‎ถึงกำหนดมาซ่อมบำรุงใหญ่ที่นี่อยู่แล้ว
‎โอเค แต่นั่นไม่ได้…
‎ไม่เสียค่าใช้จ่าย
‎มาดูสิว่าของที่ส่งฟรีมาให้เราคืออะไร
‎ได้เวลาต่อรองแล้ว
‎(เวสทิน)
‎- ไง แอนดรูว์ เป็นไงบ้าง ‎- สบายดีไหม
‎- ขอบคุณที่เอาต้นไม้มา ‎- ขอบคุณที่รับไว้
‎ขอบคุณนะ
‎- สวัสดีค่ะ ‎- สบายดีไหม ยินดีที่ได้รู้จัก
‎- หวัดดีค่ะ ‎- ระวังนะ มันหนัก โอเค
‎เอาไปไว้ในล็อบบี้
‎แล้วนี่ต่อรองกับอะไร
‎สิ่งที่คุณต้องจำไว้คือหาข้อต่อรองที่ใช่ให้เจอ
‎ผมทำข้อตกลงกับฝ่ายจัดการโรงแรม
‎ตอนนี้พวกเขาเป็นรีสอร์ต ‎แห่งเดียวบนเกาะที่มีต้นดักลาสเฟอร์
‎อย่างเป็นทางการ
‎ทันงานเลี้ยงก่อนวันคริสต์มาสคืนนี้พอดี
‎แลกกับอะไรเนี่ย
‎สบู่สิบลัง ผ้าปูที่นอน 20 ชุด
‎ข้าวสาร 15 ถุง หม้อหกชุด ‎ซึ่งพ่อครัวคนใหม่ของพวกเขาไม่ค่อยถูกใจ
‎และไข่แปดโหลสำหรับเอ้กน็อกคืนนี้
‎- ทั้งหมดนั่นแลกกับต้นไม้เหรอ ‎- แลกกับต้นไม้ฟรี ใช่
‎และ…
‎ต้นไม้ต้นน้อยที่จะช่วยให้ ‎ห้องของใครบางคนที่อยู่ไกลบ้านสดใสขึ้น
‎เอาละ มาเอาของลงให้เสร็จกันเถอะ ‎จะได้พาคุณกลับไป
‎คุณจะได้รีบดูไดรฟ์นั่นและประชุมกับท่านนายพล
‎จากนั้นจะมีเวลาสองสามชั่วโมง ‎ก่อนเตรียมไปงานเลี้ยง
‎โอเค ไปกันค่ะ
‎(งานเลี้ยงจัดที่นี่)
‎ใช่ อย่างนั้นแหละ
‎หิมะปรอยๆ
‎มะพร้าวขูดโปรยปราย!
‎และนี่คือหิมะคืนคริสต์มาสในเขตร้อน
‎พกชุดแบบนี้ไปทุกที่เลยเหรอ
‎คุณคงไม่ใช่คนเดียว ‎ที่ต่อรองแลกผลประโยชน์เป็น ผู้กอง
‎ดูโอเครึเปล่า
‎โอเค
‎คุณสวยเลยละ
‎ฉันชอบคุณใส่สีน้ำเงินนะ
‎ทำดีมาก แอนดรูว์
‎ฉันไม่เคยรู้เลยว่ามะพร้าวจะแทนหิมะได้
‎ใช่ กว่าจะคิดออกก็ใช้เวลาสักพักเหมือนกัน
‎ปีที่แล้วเราลองใช้อูกราแตงมันฝรั่งแช่แข็ง
‎และมันไม่สวยเลย
‎ไม่เหรอ
‎ทุกคนมารวมตัวกัน
‎พวกเขาอยู่นั่น
‎มาเริ่มงานเลี้ยงนี้กันเถอะ
‎เฮียบรูซ
‎พร้อมลุยรึยัง ป้า
‎ลุยโลด
‎ฮัสซา ฮูกวา ทูลู!
‎สรุปว่า…
‎คริสต์มาสเขตร้อนเป็นแบบนี้สินะ
‎เหมือนร็อกเกอะเฟลเลอร์พลาซ่าที่มีต้นปาล์ม
‎มีแขกบางคนไม่มีเครื่องดื่มแฮะ
‎และเครื่องดื่มคือตัวทำราคามากสุด ‎เพราะงั้นผมไปดีกว่า เดี๋ยวเจอกันนะ
‎โอเคค่ะ
‎เขามีแรงจูงใจแอบแฝงตลอดเลยใช่ไหมเนี่ย
‎ใช่ค่ะ ทำนองนั้น
‎นั่นสิ คารมคมคาย สาวๆ คงชอบน่าดู
‎อันที่จริง ก็ไม่เชิงนะ
‎เขาอาจดูเหมือนเก่งไปหมดทุกอย่าง
‎แต่คุณรู้ไหมว่าทำไมผู้กอง ‎ถึงได้ชื่อรหัสว่า "คลอว์ส"
‎คิดว่าเป็นเพราะเขาสานสัมพันธ์ ‎กับนักท่องเที่ยวสวยๆ ทุกคนที่ผ่านมามั้ง
‎"คลอว์ส" ย่อมาจาก ‎"ทิ้งให้ใครไม่มีซานต้าไม่ได้" ต่างหาก
‎ผู้กองให้ความช่วยเหลือทุกครั้งที่มีคนต้องการ
‎เอาคริสต์มาสไปให้ทุกคน ทุกที่
‎ไม่ทำอย่างอื่นเลย
‎เขาถึงได้ไม่มีแฟนซะที ‎และถึงได้อยู่ที่นี่ตลอดทุกวันหยุด
‎ฉันไม่เคยรู้เลย
‎คุณไม่เคยสงสัยเรื่องที่พักของเขาเหรอ
‎ศูนย์รวมกล่องและหนังสือน่ะเหรอ
‎ใช่ค่ะ ที่นั่นแหละ
‎ผู้กองยกบ้านพักของตัวเอง
‎ให้ครอบครัวที่มาจากฮิกคัมอยู่กัน
‎เพราะบ้านสำหรับครอบครัวเต็ม ‎ผู้กองก็เลยอาสาช่วย
‎เหมือนที่เขาทำเสมอ
‎และกล่องพวกนั้นคือของบริจาคที่เข้ามาตลอดทั้งปี
‎เขาเก็บมันไว้ที่นั่น จะได้ไม่เปลืองที่ในฐานทัพ
‎ดีมากเลยใช่ไหมล่ะ ใช่ ชอบมาก
‎อยากได้ไฟฟ้าเพิ่ม ก็เพิ่มแผงโซลาร์เซลล์เข้าไป
‎แล้วเราก็จะถ่ายทอดสดเป็นสเตริโอได้
‎- นี่ ‎- ไง
‎คุณต้องหาเงินเพื่อหย่อนของเท่าไหร่เหรอ
‎- เงินไม่เคยพอหรอก ‎- แต่นี่ก็คนเยอะนะ
‎ควรเยอะ เราติดใบปลิวในรีสอร์ต ‎ใจกลางเมืองเยอะมาก
‎นี่ ทำไมไม่มีใครเต้นเลยสักคนเนี่ย
‎ได้เวลาปล่อยอาวุธลับแล้ว นี่ ซันไชน์
‎- ค่ะ ผู้กอง ‎- จัดเลย
‎- ได้เวลาแล้ว ‎- โอเค แล้วเจอกัน
‎คุณจะอยากเห็นสิ่งนี้
‎เอาเลยนะ
‎โอเค สำหรับมายากลลำดับต่อไปของผม…
‎- คุณผู้หญิง อยากเต้นรำไหมครับ ‎- ไม่ค่ะ ขอบคุณ
‎นี่ธรรมเนียมวอชิงตันเหรอ
‎แค่ยังไม่อยากเต้นน่ะ
‎ทำไมล่ะ
‎เพราะฉันเต้นห่วยมากน่ะสิ
‎เถอะน่า
‎แค่เต้นเหมือนไม่มีใครดูอยู่ก็พอ
‎จะไม่ยอมหยุดใช่ไหม
‎ไม่หยุดแน่ เร็วเข้า
‎ก็ได้ เพราะมันเป็นการกุศลหรอกนะ
‎ใช่ การกุศล ใช่เลย
‎โอเค
‎ใช่
‎เอริกา เอริกา
‎เต้นเหมือนมีคนดูอยู่นิดหน่อยก็ดีนะ
‎มาสิ
‎อะไรเล่า ไม่แย่ขนาดนั้นซะหน่อย
‎นี่คุณทำภารกิจฉีกหน้าฉันอยู่เหรอ
‎ที่นี่เรามีภารกิจทุกคนแหละ
‎แค่หวังว่าภารกิจคุณจะไม่ใช่การปิดฐานทัพเรา
‎ฉันก็หวังอย่างนั้นเหมือนกัน
‎ฉันอยากเต้นค่ะ
‎ดีจัง
‎อะไรทำให้คุณอยากช่วยเหลือผู้คนคะ
‎ผมโตในไร่
‎เราเจอฤดูหนาวสุดโหดสองสามปีติดต่อกัน
‎เราเกือบเสียทุกอย่างไป
‎แต่แล้วเพื่อนบ้านของเรากลุ่มหนึ่งก็มารวมตัวกัน
‎และช่วยให้เราผ่านมันมาได้
‎พ่อแม่ผมยังอยู่ที่ไร่นั่น
‎ผมจะไม่มีวันลืมน้ำใจที่คนพวกนั้นมีต่อเราเลย
‎ผมว่าผมคงแค่พยายามส่งต่อน้ำใจนั้นน่ะ
‎ฉันเข้าใจค่ะ
‎แม่ฉันสอนว่าการกระทำที่มีเกียรติที่สุดคือ ‎ช่วยเหลือผู้เดือดร้อน
‎ค้นหาบาดแผลและเยียวยา
‎ค่านิยมหลักข้อหนึ่งของกองทัพอากาศ ‎คือเรื่องส่วนรวมมาก่อนส่วนตัว
‎และบางครั้งฉันก็สงสัยว่าฉันเป๋ไปไกล
‎จากเหตุผลที่แท้จริง ‎ที่ฉันมาทำงานการเมืองแต่แรกหรือเปล่า
‎เมื่อวาน ผมเห็นคุณยกทุกอย่างที่มี ‎ในกระเป๋าของคุณ
‎ให้เด็กผู้หญิงตัวเล็กๆ ที่คุณแทบจะไม่รู้จักเลย
‎คุณอยู่ตรงนี้ คุณกำลังช่วยคนอยู่
‎รู้ไหม ฉันมองคุณผิดไปจริงๆ
‎ฉันเคยคิดว่าคุณเป็นจอมอัตตาเอาแต่ใจ
‎- ใช้อุบายต่างๆ นานาเพื่อประโยชน์ของตัวเอง ‎- แล้ว…
‎รอฟังอยู่นะ
‎ยังรอฟังอยู่
‎ชัดเจนว่าคุณมีดีกว่าที่เห็น
‎ตลกดีนะ ผมก็ว่าจะพูดถึงคุณแบบเดียวกันเลย
‎นี่ ผู้กอง นักเต้นระบำไฟพร้อมแล้วครับ
‎เคยดูนักเต้นระบำไฟไหม
‎มีปัญหาอะไรรึเปล่า
‎ฉันไม่ได้รับสายจากดีซีสามสาย
‎อะไรนะ ตอนนี้ที่นั่นตีสี่ครึ่งนะ
‎ใช่ ต้องรออีกสองสามชั่วโมงถึงจะโทรกลับได้
‎ฉันว่าฉันรู้ว่าเรื่องอะไร
‎ตัวเลขมาแล้ว แอนดรูว์
‎ขอบคุณครับท่าน
‎อะไรเนี่ย เราทำตัวเลขได้สองเท่า…
‎- ใช่ ‎- ของปีที่แล้ว
‎- เยี่ยมมาก ‎- ขอบคุณครับท่าน
‎แต่เรายังต้องจัดลำดับความสำคัญ ‎ตัวเลือกของเราอยู่ดี
‎ข้าวสาร ผัก เมล็ดพืช วัสดุทำหลังคา
‎ผมว่าหลังจากนั้นคงเหลือไม่มากหรอก
‎แล้วเครื่องปั่นไฟล่ะ
‎ผมก็อยากได้ แต่มันแพงมาก ‎เรายังหาเงินได้ไม่พอ
‎ฉันคิดถึงอิลานากับเพื่อนๆ ที่ไม่มีไฟฟ้าใช้
‎เข้าเว็บเพื่อเรียนหนังสือไม่ได้อยู่ตลอดเลย
‎แซมป์สันเป็นคนเดียวที่มีเครื่องปั่นไฟ ‎และเขาไม่เต็มใจจะบริจาค
‎ฉันมีไอเดียที่จะช่วยเปลี่ยนใจเขาได้นะ
‎เขาอยู่นั่น อวยพรให้ฉันโชคดีนะ
‎น้องสาว คุณไม่ต้องพึ่งโชคหรอก ลุยเลย
‎โอเค
‎ผู้ว่าแซมป์สัน สวัสดีค่ะ
‎เอริกา มิลเลอร์ค่ะ ‎ฉันทำงานกับ ส.ส.แบรดฟอร์ด
‎คณะกรรมาธิการการปรับเปลี่ยนและปิดฐานทัพ
‎นั่นแหละค่ะ ใช่
‎มีข่าวลือบนเกาะว่าคุณมาที่นี่เพื่อปิดฐานทัพ
‎ฉันมาเพื่อชี้แนะ ‎การปรับเปลี่ยนภารกิจที่เป็นไปได้ค่ะ
‎หรือปิด ผมรู้ว่าองค์กรนี้ทำงานยังไง
‎และต้องขอบอกเลย ‎ว่าการปิดฐานทัพนี้จะทำให้ธุรกิจของผม
‎และหนึ่งในสามของเกาะเจ๊ง
‎ฉันเข้าใจค่ะ และจะใส่เรื่องทั้งหมดนี้
‎ในการรวบรวมข้อมูลของฉันแน่นอน
‎แต่คุณแซมป์สันคะ ฉันไม่มีอิสระ ‎และไม่ได้อยากจะพูดถึงรายงานของฉัน
‎- เข้าใจได้ ‎- ฉันแค่อยากคุยด้วยสั้นๆ
‎- เกี่ยวกับภารกิจของขวัญจากฟ้า ‎- โอเค ไม่ๆ
‎ผมบอกผู้กองแจนท์ซไปแล้ว ‎ว่าเครื่องปั่นไฟดีเซลพวกนั้นมันแพง
‎เกินกว่าที่ผมจะแจกไปทั่ว
‎แน่นอนค่ะ ก็คุณเป็นนักธุรกิจนี่นา
‎- ฉันไม่ได้มาคุยเรื่องนั้น ‎- เหรอ
‎ใช่ค่ะ ฉันอยากยื่นข้อเสนอทางธุรกิจกับคุณ
‎โอเค
‎ตามฉันมาสิคะ ฉันอยากแนะนำ ‎ให้รู้จักกับเพื่อนของฉันค่ะ
‎คุณรู้อะไรเกี่ยวกับโซลาร์อินเวอร์เตอร์บ้างคะ
‎ข้าวสารรอบสองครับ ทุกท่าน!
‎กล่องละถุง คุณรู้ว่าต้องทำอะไร
‎ใช่ค่ะ
‎เหลือเชื่อเลย!
‎ยังไงเนี่ย คุณพูดอะไรกับเขา
‎ฉันบอกเขาว่ามีผู้มีอำนาจบางคนในวอชิงตัน
‎ที่สนับสนุนธุรกิจแบบเขา ‎ให้เปลี่ยนไปใช้ทรัพยากรหมุนเวียน
‎แล้วเฮียบรูซก็จัดการที่เหลือ
‎ทุกคน เอริกาเพิ่งทำให้แซมป์สันบริจาค ‎อินเวอร์เตอร์พลังงานแสงอาทิตย์สามเครื่องได้
‎ไชโย!
‎สุดยอดเลย เอริกา!
‎ขอบคุณ
‎หัวหน้าครับ ท่านนายพล ‎อยากพบทีมในห้องเตรียมพร้อมครับ
‎ไปกันเถอะ
‎ต่อไป ท่อหายใจดำน้ำ ตะขอจับปลา ‎และอาหารป่น มาบรรจุของกันเถอะทุกคน
‎นายได้ยินเขาแล้ว ไปกันเถอะ!
‎มันคือพายุไต้ฝุ่นประเภทสี่ที่แรงและเร็ว
‎และดูเหมือนว่าส่วนนอกสุด ‎ของเจ้าปีศาจตัวนี้จะมาถึง
‎กลางหัวเราภายในสองวัน
‎ลมแรง 200 ถึง 240 กิโลเมตรต่อชั่วโมง
‎ในส่วนขวาหน้า รัศมี 520 กิโลเมตร
‎เราบินสูงกว่ามันได้ไหม
‎ได้ แต่จะส่งของขวัญไม่ได้เลย
‎ไม่สำคัญหรอก
‎ฉันไม่เสี่ยงให้อะไรบินขึ้นฟ้า ‎โดยที่มีอะไรใหญ่ขนาดนี้ขวางทางอยู่แน่
‎มันเคลื่อนตัวมาช้าๆ
‎ก่อตัวขึ้นระหว่างทางซึ่งเป็นทั้งข่าวดีและข่าวร้าย
‎มีโอกาสที่มันจะไม่ถล่มเราแค่ไหนคะ
‎น้อยมากถึงไม่มีเลย
‎แล้วเกาะรอบนอกล่ะคะ
‎พวกเขายังไม่ฟื้นตัวจากครั้งที่แล้วเลย
‎โชคดีที่จากวิถีของพายุตอนนี้ ‎พวกเขาจะไม่โดนจุดที่รุนแรงที่สุด แต่...
‎ภารกิจของขวัญจากฟ้าจะไม่เกิดขึ้น
‎ไม่เกิดขึ้นตามตารางปัจจุบัน
‎อาจเกิดขึ้นหลังคริสต์มาส ‎กว่าที่เราจะกลับไปบินกัน
‎งั้นเราก็ต้องทำงานให้เร็วขึ้น
‎ขนของขึ้น ไปเลย
‎พายุไต้ฝุ่นอาจเปลี่ยนไปทิศทางอื่นก็ได้
‎เกาะที่ไกลที่สุดต้องเดินทางไป 11 ชั่วโมง ‎และกลับอีก 11 ชั่วโมง ไม่ทันหรอก
‎ผมจะไม่เอาคนของเราไปเสี่ยงเด็ดขาด
‎แต่สิ่งที่เราทำได้คือจัดประเภทของ ‎และบรรจุของไปเรื่อยๆ จนกว่าจะทำไม่ได้
‎และหวังให้เกิดปาฏิหาริย์วันคริสต์มาส
‎อะไรล่ะ มันเกิดขึ้นนะ
‎เอาละ ทุกคน ไปทำงานกัน
‎เอาละ ทุกท่าน ของชิ้นสุดท้ายแล้ว
‎อย่าลืมอุปกรณ์การเรียนเด็ดขาด ‎มาเริ่มปิดกล่องกันเลยดีกว่า
‎ถ้าเพื่อนคุณที่รัฐสภาเห็นคุณตอนนี้ได้ก็คงดี
‎ถ้าพวกเขาเห็นฉันตอนนี้ได้ ฉันคงโดนไล่ออก
‎เอาละ เหล่าเอล์ฟน้อยของผม
‎มารวมตัวกันเร็ว
‎ใช่แล้ว มารวมตัวกัน
‎- ไม่เอาน่า ‎- อะไร มันเป็นธรรมเนียมนะ
‎- ทุกปีเลยเหรอ ‎- ใช่
‎- มีอะไรเหรอคะ ‎- มานี่สิ
‎ผมร้องเพลงไม่ดีพอที่จะร้องเพลงที่เหลือให้จบได้
‎คุณใส่หมวกซานต้าแล้วดูดีนะ
‎เอริกา เกิดเรื่องบ้าอะไรขึ้นเนี่ย
‎ขอโทษค่ะท่าน ฉันไม่คิดว่าท่านจะมา
‎แซลลีควรจะโทรบอกคุณ ‎ว่าฉันเปลี่ยนเส้นทางผ่านโฮโนลูลู
‎ใช่ค่ะ ฉันไม่ได้รับสองสามสาย
‎และรายงานที่ควรอยู่ในมือฉัน ‎ก่อนฉันออกเดินทางด้วย
‎แต่ท่าน ส.ส.คะ ท่านไม่ต้องบินมาก็ได้
‎ท่านครับ ขอโทษที่ขัดจังหวะ แต่ผมเกรงว่า
‎ถ้าจะโทษใคร โทษผม ‎ผมรั้งผู้ช่วยของคุณไว้ตรงนี้...
‎ผู้กอง ฉันไม่รู้จักคุณหรอกนะ
‎แต่ฉันจำหน้าคุณได้จากรูปนั้นในหนังสือพิมพ์
‎คุณคือส่วนหนึ่งของปัญหา
‎ทีนี้จะอธิบายให้ฉันฟังได้รึยังว่าเกิดอะไรขึ้น
‎เพราะชัดเจนว่านี่คือภารกิจของขวัญจากฟ้า
‎ใช่ค่ะ แต่อย่างที่บอก ‎ทั้งหมดเกิดขึ้นจากการบริจาค
‎เป็นการจัดหาข้าวของเครื่องใช้ให้ผู้คนที่ขัดสน ‎ในพื้นที่หลายพันตารางกิโลเมตร
‎คนที่ไม่ได้ลงคะแนนเสียงในเขตของฉัน
‎แล้วมันมีประโยชน์ต่อคนอเมริกันยังไง
‎ท่านครับ ฐานทัพนี้เป็น ‎ด่านหน้าในเชิงปฏิบัติการของอเมริกา
‎ในภูมิภาคอันตราย...
‎ผู้บัญชาการของคุณ ‎สรุปภารกิจของฐานทัพนี้ให้ฉันฟังแล้วละ
‎งั้นท่านก็รู้แล้วว่าภารกิจของฐานทัพนี้คือเตรียม
‎พื้นที่สำหรับยุทธการรบในสหรัฐฯ
‎และจัดทำโครงการการช่วยเหลือด้านมนุษยธรรม ‎แก่ทั่วโลกอย่างทันท่วงที
‎ฉันจะไปสิงคโปร์พรุ่งนี้เช้าถ้าอากาศดีพอ
‎เอริกา ฉันว่าคุณต้องกลับบ้านได้แล้ว
‎แต่ฉัน… ฉันยังทำงานไม่…
‎ฉันจะให้แมตต์กับทีมของเขาทำงานนี้แทน
‎และพวกเขาค่อยทบทวนสิ่งที่คุณเจอที่ดีซีก็ได้
‎ฉันอยากให้คุณกลับไปที่โต๊ะของคุณ ทำงานของคุณ
‎ผู้หมวดแบรดลีย์
‎ฉันควรไปเก็บของ
‎ไปง่ายๆ แบบนี้เลยเหรอ
‎แล้วที่ว่า "เราจะทำ ‎ไม่ว่าจะเกิดอะไรขึ้นก็ตาม" ล่ะ
‎คุณก็ได้ยินแล้ว งานฉันแขวนอยู่บนเส้นด้ายนะ
‎เอริกา ลมกำลังแรงขึ้นและไต้ฝุ่นกำลังมา
‎ถ้าเราเร่งมือบรรจุของ ‎เราจะหย่อนของได้ก่อนพายุเข้านะ
‎เรื่องหย่อนของมันจบแล้วสำหรับฉัน
‎และถ้าเจ้านายฉันได้สิ่งที่เธอต้องการ ‎คุณก็จบด้วย
‎เสียใจด้วยนะ
‎นี่ เจ้าตัวนำโชค
‎ตำนานเกี่ยวกับแกที่ลือกันบนเกาะนี้ ‎คงไม่จริงสักเท่าไหร่
‎- ไง ‎- ฉันขอโทษจริงๆ ที่เธอโดนโจมตีไม่ทันตั้งตัว
‎- ไม่เป็นไร ‎- ท่านควรจะตรงไปสิงคโปร์
‎- ฉันพยายามโทรหาเธอแล้ว ‎- แซล
‎ไม่เป็นไร ฉันไม่น่าจะทำต่างจากนี้หรอก
‎ต่อให้ฉันรู้ว่าท่านจะมาก็เถอะ
‎เพิ่งเก็บของเสร็จ ‎และกำลังจะบอกลาเพื่อนคนหนึ่ง
‎นักบินคนนั้นเหรอ
‎อันที่จริง เพื่อนคนนี้ตัวสีเขียวและมีสี่ขา
‎ฉันเริ่มชอบมันแล้วละ
‎แน่ใจนะว่าจะกลับบ้านตอนนี้
‎ฉันจะทำอะไรได้ล่ะ แบรดฟอร์ดชัดเจนมาก
‎ยอมแพ้แบบนี้ไม่สมกับเป็นเธอเลย
‎ฉันรู้ และฉันไม่ได้สนุก ‎ในช่วงคริสต์มาสแบบนี้มาตั้งนานแล้ว
‎มันทำให้ฉันนึกถึงอะไรบางอย่าง
‎นึกถึงอะไรเหรอ
‎นึกถึงคริสต์มาสน่ะ
‎เหมือนที่มันเคยเป็น
‎แซลลี ฉันต้องไปแล้วละ
‎ฉันมีเรื่องต้องทำให้เสร็จ
‎เจค ขอแครนเบอร์รีกับโซดาอีกแก้วสิ
‎รอสักครู่ครับ
‎กลับบ้านไปอยู่กับครอบครัวได้นะพวก ‎เดี๋ยวล็อกประตูให้ตอนฉันกลับ
‎ขอบคุณครับผู้กอง สุขสันต์วันคริสต์มาส
‎ร้านที่ขายยินมีตั้งเยอะแยะมากมาย…
‎ไม่ต้องไปขึ้นเครื่องเหรอ
‎ว่าจะถามคุณแบบเดียวกันเลย
‎การหย่อนของจบเห่แล้ว
‎ปีนี้คงไม่มีปาฏิหาริย์วันคริสต์มาสแล้วละ
‎แล้วคุณจะยอมแพ้เหรอ
‎ถามตัวเองก่อนเถอะ
‎คุณควรไปสนามบิน ‎ตอนที่เที่ยวบินของคุณยังบินได้นะ
‎ฉันไม่สนเที่ยวบินของฉันหรอก
‎ฉันคิดเรื่องคุณต่างหาก อากาศแบบนี้ ‎ไม่จำเป็นต้องทำให้คุณติดอยู่บนพื้น
‎ผมติดอยู่บนพื้นแล้วละ
‎ฉันเพิ่งมองดูต้นคริสต์มาสที่เดินทาง
‎ข้ามน้ำข้ามทะเลจากออริกอน ‎ไปซานดิเอโก ไปไซแพน
‎จนมาถึงห้องนั่งเล่นของฉันที่กวม
‎ความพยายามอยู่ที่ไหน ความสำเร็จอยู่ที่นั่น…
‎โดยเฉพาะในช่วงคริสต์มาส
‎ไม่มีหวังแล้วละ
‎ท่านนายพลห้ามทุกคนบินแล้ว
‎ไม่มีอะไรไม่มีหวังหรอก
‎การหวังไม่ได้ช่วยให้มันเกิดขึ้นได้นะ
‎มันไม่ใช่การหวัง
‎มันคือปาฏิหาริย์ต่างหาก
‎ฉันเพิ่งคุยกับทราวิส
‎เขาคุยโทรศัพท์กับ ‎ศูนย์ร่วมการเตือนภัยไต้ฝุ่นที่เพิร์ล
‎พวกเขาขับพีสามขึ้นไปเหนือพายุ ‎และบอกว่ามันอ่อนกำลังลงอย่างรวดเร็ว
‎นายพลแฮตเชอร์บอกว่าขึ้นอยู่กับคุณ
‎ผู้บัญชาการภารกิจ ‎ที่จะตัดสินว่าเราจะขึ้นบินรึเปล่า
‎"เราจะขึ้นบินรึเปล่า" เหรอ
‎คุณเรียกฉันว่าบลิตเซน ใช่ไหม
‎เป็นหน้าที่ของฉันไม่ใช่เหรอ ‎ที่ต้องเอาของขวัญคริสต์มาสไปส่ง
‎ดูทุกคนสิ ยอมสละเวลา ‎ของพวกเขาก่อนวันคริสต์มาส
‎ดีงามใช่ไหมล่ะ
‎- ใช่ ‎- เกือบดีงามเท่านี้เลย
‎ทุกคนฟังทางนี้หน่อย
‎ศูนย์ร่วมการเตือนภัยไต้ฝุ่นเพิ่งยืนยันว่า
‎พวกเขาลดระดับพายุเป็นพายุหมุนเขตร้อนแล้ว
‎เราไปเกาะปะการังคาพินกามารันจีได้สบายเลย
‎งั้นผู้กองแจนท์ซ ฉันอนุญาตให้นายไป ‎ด้วยเลื่อนหิมะซานต้าทั้งสามอันได้เลย
‎- เจ๋งเลย ออกเดินทางกัน ‎- ได้ยินแล้วนี่ ติดเครื่องยนต์เลย
‎รับทราบครับ คลอว์ส
‎หอแอนเดอร์เซน นี่ผู้ช่วยซานต้า 101 ‎เวลาออกเดินทาง อีก 20 นาที
‎ไม่นะ
‎ท่านนายพล ท่านผู้พัน
‎ท่าน
‎นึกว่าฉันขอให้ท่านหยุด ‎ภารกิจคริสต์มาสทั้งหมดนี้แล้วซะอีก
‎ใช่ ท่านขอแล้ว ท่าน ส.ส.
‎และฉันคิดว่าฉันพูดชัดเจนมากว่า ‎ฉันอยากให้คุณอยู่บนเครื่องบินไปยังสหรัฐฯ วันนี้
‎ท่านพูดชัดเจนค่ะ ‎แต่ฉันมีเรื่องต้องทำที่นี่เยอะมาก
‎- ว่าไงนะ ‎- ด้วยความเคารพนะคะ
‎สิ่งที่เกิดขึ้นที่นี่สำคัญกว่า
‎สิ่งที่ฉันทำที่บ้านมาก
‎คุณกำลังจะโยนทุกอย่างทิ้งไปนะ คุณมิลเลอร์
‎ฉันจะอยู่ช่วยที่นี่ค่ะ
‎และท่านก็ควรอยู่ช่วยด้วย
‎ฉันจำตอนที่ท่านเพิ่งได้รับเลือกตั้งได้
‎ท่านชูธงในการหาเสียงว่าจะทำให้โลกนี้น่าอยู่ขึ้น
‎ท่านสัญญากับประชาชนของท่านว่า ‎ท่านจะสร้างความแตกต่าง
‎คนพวกนี้ ที่อยู่ตรงนี้ กำลังสร้างความแตกต่าง
‎ฉันไม่เห็นหลักฐานอะไร…
‎ฉันพาท่านไปดูได้ค่ะ ท่าน ส.ส.
‎วันนี้บินไปกับเราสิคะ ดูว่าเราทำอะไรบนนั้น
‎ฉันไม่คิดว่าการเห็น…
‎ไม่มีใครจำเป็นต้องรู้ ‎ว่าท่านเป็นใครหรือมาจากไหน
‎เอริกาบินไปกับผู้กองแจนท์ซและลูกเรือก็ได้
‎ท่านบินไปกับฉันได้ค่ะ
‎ให้โอกาสมันสักครั้งนะคะท่าน
‎ฉันจะไปพบท่านหลังจากนั้นและส่งรายงานให้ท่าน
‎โอเคไหม
‎โอเค
‎หอคอย นี่ซานต้า 101 ‎เราพร้อมออกเดินทางแล้ว
‎รับทราบ ซานต้า 101 นำเครื่องขึ้นได้ ‎ภารกิจของขวัญจากฟ้าขึ้นบินได้
‎สวยมากเลยเนอะ
‎ผมรู้คุณหมายความว่าไง
‎ตาคุณควรมองที่ถนนไม่ใช่เหรอคะ ผู้กอง
‎ขอโทษที ไขว้เขวไปชั่วขณะน่ะ
‎ส่งของขวัญโดยไม่มีเพลงเหมาะๆ ‎ไม่ได้หรอกครับ
‎เอาละ ลูกเรือ จะหย่อนครั้งแรกกันแล้ว ‎ฝ่ายสินค้าพร้อมไหม
‎- พร้อมค่ะ ‎- สินค้าพร้อมครับ ผู้กอง
‎รับทราบ อีกสามนาที
‎เอริกา ไปดูข้างหลังสิ ซันไชน์จะช่วยคุณเอง
‎- จริงเหรอ ‎- จริงสิ
‎โอเค เจ๋งเลย!
‎ใส่เหมือนใส่เสื้อกั๊กนะคะ
‎ทุกคนตรงนี้รัดเข็มขัดแล้วค่ะ ผู้กอง
‎รับทราบ ฝ่ายสินค้า
‎- จับนี่ไว้ค่ะ ‎- โอเค
‎เปิดประตูได้
‎อีกหนึ่งนาที
‎รับทราบ คอมพิวเตอร์ดร็อปสวิตช์
‎ตั้งค่าอัตโนมัติ
‎ตั้งค่าอัตโนมัติเรียบร้อย
‎- อีก 30 วินาที ‎- รับทราบ
‎ไฟเขียว
‎เยี่ยม!
‎เย่!
‎สวยมาก เอริกา!
‎เจ๋งเลย! ของเล่นและหนังสือ!
‎ลุงคะ ดูของพวกนี้สิ ดูสิว่าซานต้าเอาอะไรมาให้
‎- บาย! ‎- บาย!
‎เย่!
‎ไง ทุกอย่างโอเคไหม
‎ดีกว่าโอเคอีก
‎คริสต์มาสควรจะรู้สึกแบบนี้แหละ
‎ใช่แล้ว
‎เยี่ยมเลย
‎เย่!
‎- เราทำได้! ‎- ใช่ เราทำได้!
‎- เราทำได้ ‎- เจ๋ง
‎เครื่องบินลำอื่นๆ ก็รายงานมาว่า ‎หย่อนของสำเร็จเหมือนกัน
‎- ดีจัง ‎- เยี่ยมเลย เยี่ยมเลย
‎ขอบคุณค่ะ นาวาอากาศโทเบลน
‎มัน… น่าประทับใจมาก
‎และเร้าใจมาก
‎ยินดีอย่างยิ่งค่ะ ท่าน ส.ส.
‎บอกฉันได้นะคะถ้ามีอะไรที่ฉันช่วยท่านได้อีก
‎หลังจากที่พวกท่านคุยกันแล้ว
‎ฐานทัพลดการสิ้นเปลือง ‎และเพิ่มประสิทธิภาพให้สูงสุดได้
‎ด้วยการแปรรูปบ้านพักและ ‎สิ่งอำนวยความสะดวกต่างๆ
‎เช่น โรงยิม โรงอาหาร ‎การไปรษณีย์ เป็นของเอกชน
‎ทุกอย่างเป็นสัญญาช่วง ‎เพื่อลดค่าใช้จ่ายของฐานทัพ
‎ฉันต้องขอดูตัวเลขก่อน
‎ค่ะ แซลลีกับแมตต์กำลังช่วยกันรวบรวมให้ท่าน
‎เมื่อท่านไปถึงสิงคโปร์
‎ฉันไม่รู้ว่ามันจะพอไหม
‎ท่านคะ หน้าที่ของฉันที่นี่ ‎คือการค้นหาความไร้ประสิทธิภาพ
‎ปัญหาคือมันไม่ได้ไร้ประสิทธิภาพมากพอ ‎ที่จะเป็นเหตุผลให้ปิดฐานทัพนี้
‎หนุ่มสาวพวกนี้ทำงานกันอย่างขะมักเขม้น ‎ในการใช้ทุกบาททุกสตางค์ที่พวกเขามีอย่างคุ้มค่า
‎โอเคไหมคะ ภารกิจของขวัญจากฟ้า ‎เป็นแค่ตัวอย่างหนึ่งเท่านั้น
‎นาวาอากาศโทเบลนอธิบายเรื่องการบริจาค ‎การฝึก เวลาของอาสาสมัครให้ฉันฟังแล้ว
‎เหล่าเสนาธิการร่วมเรียกเกาะนี้ว่า ‎เรือบรรทุกเครื่องบินที่ไม่มีวันจม
‎รวมสิ่งนั้นกับการฝึก ‎และการทำงานกับชุมชนที่ห่างไกล
‎ท่านมีข้อโต้แย้งที่น่าเชื่อถือมาก ‎ที่จะเอาฐานทัพนี้ออกจากโผ
‎คุณได้เห็นสีหน้าของชาวเกาะ
‎ตอนที่พวกเขาเห็นเครื่องบินไหม
‎เห็นค่ะท่าน
‎ฉันไม่ได้เห็นความสุขแบบนั้นมานานมากแล้ว
‎การได้เห็นกองทัพของเราสร้างความแตกต่าง ‎ให้กับชีวิตของประชาชนแบบนั้น…
‎คริสต์มาสควรดูเป็นแบบนั้นแหละ
‎เห็นด้วยที่สุดค่ะ
‎คุณทำงานเก่งมากนะ
‎และฉันดีใจมากที่คุณทำงานกับฉัน
‎เจอกันที่ดีซี
‎ที่นั่นมีตำแหน่งว่างที่รอคนแบบคุณไปรับตำแหน่งอยู่
‎เป็นเกียรติอย่างยิ่งค่ะท่าน
‎และขอบคุณที่เตือนให้ฉันจำได้ว่า ‎ทำไมตอนแรกฉันถึงเข้ามาทำงานนี้
‎สุขสันต์วันคริสต์มาส เอริกา
‎สุขสันต์วันคริสต์มาสค่ะ แองเจลา
‎นั่นคือกอด "ฉันไล่คุณออก" เหรอ
‎ไม่ใช่
‎ฉันแค่อยากขอบคุณคุณ ‎ที่ให้ฉันได้มีส่วมร่วมกับทุกอย่างที่นี่
‎การช่วยงานซานต้าทำให้ความรู้สึกดีๆ ‎ในวันคริสต์มาสของฉันกลับมา
‎ผมว่าคุณรู้สึกแบบนั้นมาตลอดอยู่แล้วละ
‎นี่สินะ…
‎คืนก่อนวันคริสต์มาสในอีกซีกโลก
‎ใช่ มันไม่ใช่บ้าน ‎แต่เราก็พยายามทำให้รู้สึกเหมือนบ้าน
‎แต่ก็ไม่ใช่บ้านจริงๆ อยู่ดี ถ้าไม่มีครอบครัว
‎ใช่ แต่ครอบครัวผม ‎อยู่ห่างออกไป 13,000 กิโลเมตรแน่ะ
‎จริงๆ แล้วพวกเขา ‎อยู่ห่างออกไปไม่ถึงร้อยเมตรนะ
‎พวกเขาบินมาเมื่อตอนบ่าย
‎เตรียมกินมื้อค่ำฉลองคริสต์มาสกันอยู่ ‎ที่บ้านท่านนายพล
‎คุณพูดเรื่องอะไรเนี่ย
‎คุณไม่ใช่คนเดียวที่ลดขั้นตอนยุ่งยากเป็นนะ
‎ขอบคุณที่เชิญพวกเรานะคะ เยี่ยมมากเลย
‎ว่าไงนะ
‎คงใช้เงินเยอะมากเลยสิ
‎ไม่ได้เสียสักบาทค่ะ
‎มีทีมงานข่าวทีวีคนหนึ่ง ‎บินมาทำข่าวการหย่อนของอยู่แล้ว
‎นักข่าวติดหนี้ฉันอยู่
‎บนเครื่องบินมีที่ว่างอยู่ และฉันคง…
‎รู้สึกมีแรงบันดาลใจ
‎ใครคนหนึ่งเคยทำให้ฉันเห็นว่า
‎บางครั้งชีวิตคนเราก็ต้องมองหามุมที่ใช่ให้เจอ
‎คุณนี่เหลือเชื่อจริงๆ
‎แล้วครอบครัวคุณล่ะ
‎ฉันเพิ่งคุยกับพ่อและแม่เลี้ยงฉัน
‎ฉันจะไปหาพวกเขาหนึ่งอาทิตย์ช่วงปีใหม่
‎ทั้งอาทิตย์เลยเหรอ
‎- ใช่ ‎- เจ๋งไปเลย
‎ใช่ ฉันต้องให้โอกาสแม่เลี้ยงฉันน่ะ
‎งั้นคริสต์มาสปีนี้ คุณอยู่กับครอบครัวผมได้ไหม
‎มันจะเป็นคริสต์มาสเขตร้อน
‎- เราอาจไปดำน้ำกัน ‎- แอนดรูว์
‎คุณไม่ต้องโน้มน้าวอะไรฉันแล้วละ
‎("ของขวัญจากฟ้า" คือ)
‎(ภารกิจเพื่อมนุษยธรรม ‎ที่ยาวนานที่สุดของกระทรวงกลาโหม)
‎(ทุกปีตั้งแต่ปี 1952 กองทัพอากาศสหรัฐฯ)
‎(หย่อนของใช้จำเป็นให้ชาวเกาะไมโครนีเซีย)
‎(ปัจจุบัน เครื่องบินอเมริกัน ญี่ปุ่น ‎และออสเตรเลียหย่อนของใช้จำเป็น)
‎(กว่า 50,000 ปอนด์แก่ 56 เกาะ)
‎(มีผลโดยตรงต่อชีวิตชาวเกาะ 22,000 คน ‎ใน 1.8 ล้านตารางไมล์ทะเล)
‎(กว่า 40 ปีแล้วที่)
‎(เฮียบรูซ เบสต์อาสา ‎เป็นผู้ประสานงานกับคนนอกเกาะ)
‎(ดูแลช่องทางสื่อสารเดียวที่มี ‎ระหว่างชาวเกาะและกวม)
‎(เขายังคงวิทยุรายงานข่าว ‎และสภาพอากาศทุกวัน)
‎คำบรรยายโดย กมลรัตน์ ชุติเชาวน์กุล